cyanic-selkie/wikianc huggingface dataset:
കുള്ളിനൻ വജ്രം
പുറം കണ്ണികൾ
വർഗ്ഗം:വജ്രങ്ങൾ
മോറീസ് ഉത്രില്ലൊ
ഫ്രഞ്ചു ചിത്രകാരനായിരുന്നു മോറീസ് ഉത്രില്ലൊ. 1883 ഡിസംബർ 26-നു പാരീസിൽ ജനിച്ചു. ഇദ്ദേഹത്തിന്റെ മാതാവ് ഒരു മോഡലും ചിത്രകാരിയും ആയ സൂസെയിൻ വലഡൺ (1865 - 1938) എന്ന വനിതയായിരുന്നു. പിതാവ് ആരെന്നു വ്യക്തമല്ല.
ജീവിതരേഖ
ഒരു സ്പാനിഷ് കലാവിമർശകനായ മിഗ്യെൽ ഉത്രില്ലൊയാണ് ഇദ്ദേഹത്തിന് ഈ പേരു നൽകിയത്. ഒരു ചിത്രകാരൻ എന്ന നിലയിൽ അമ്മയിൽനിന്നു ലഭിച്ചതൊഴികെ കാര്യമായ ശിക്ഷണമൊന്നും ഉത്രില്ലൊയ്ക്ക് ലഭിച്ചിരുന്നില്ല. അമ്മയ്ക്കും ഇക്കാര്യത്തിൽ വേണ്ട ശിക്ഷണം കിട്ടിയിരുന്നില്ല. കൗമാരപ്രായത്തിൽതന്നെ ഇദ്ദേഹം ഒരു കുടിയനായി തിർന്നിരുന്നു. മദ്യാസക്തിയിൽ നിന്നുമുള്ള മോചനത്തിന് ഒരു ചികിത്സ എന്ന നിലയിലാണ്, മാതാവ് ചിത്രരചനയിൽ കൂടുതൽ പ്രോത്സാഹനം നൽകിയത്. കൂടെ കൂടെ മദ്യാസക്തിയിലേക്കു വഴുതി വിഴുമായിരുന്നെങ്കിലും ചിത്രരചന ഇദ്ദേഹത്തെ സംബന്ധിച്ചിടത്തോളം വിട്ടുപിരിയാനാവത്ത ഒരു ശീലമായി മാറിയിരുന്നു. കുറെ വരപ്പു ചിത്രങ്ങളും ലിതോഗ്രാഫുകളും ആയിരക്കണക്കിന് എണ്ണച്ചായ ചിത്രങ്ങളും ഇദ്ദേഹം രചിച്ചിട്ടുണ്ട്. മോണ്ട്മാർത്രേയിലെ മദ്യശാലകളിൽ നിന്നും മകനെ മാറ്റിനിറുത്തുന്നതിനായി. സൂസെയിൻ വലഡൺ ലിയോണിനടുത്തുള്ള ചകേവു എന്ന സ്ഥലത്തേക്ക് മാറിതാമസിച്ചു.
ചിത്രങ്ങളുടെ പ്രത്യേകതകൾ
ആദ്യകാലങ്ങളിൽ കാല്ലി പിസാറോ, ആൽഫ്രട്ട് സിസിലി എന്നിവരുടെ ഇമ്പ്രഷനിസ്റ്റ് ചിത്രങ്ങളോട് ആഭിമുഖ്യം കാട്ടിയെങ്കിലും ഈ പ്രസ്ഥാനഭേദങ്ങളോട് ഇദ്ദെഹതിനു വലിയ മതിപ്പില്ലായിരുന്നു. കണ്ണിൽപ്പെടുന്ന ദൃശ്യങ്ങളെ ആവുന്നത്ര യഥാതഥമായി പർത്തുക എന്ന ഒറ്റ ആഗ്രഹമേ അദ്ദേഹത്തിനുണ്ടായിരുന്നുള്ളു. സാമൂഹികരംഗത്തു പ്രത്യക്ഷപ്പെടൻ വിമുഖനും ലജ്ജാശീലനും ആയിരുന്നതുകൊണ്ട് വളരെ കുറച്ചു ഛായാചിത്രങ്ങളേ ഇദ്ദേഹം വരച്ചിട്ടുള്ളു. പുഷ്പങ്ങളുടേത് ഒഴിച്ചാൽ ബാക്കിയുള്ളവ അത്രയും മൊണ്ട്മാർത്രേയിലെ തകർന്ന കെട്ടിടങ്ങളുടെയും പഴയ തെരുവുകളുടെയും ചിത്രങ്ങളാണ്. പണ്ട് അവിടെ ഉണ്ടായിരുന്ന കാറ്റാടിയന്ത്രങ്ങളുടെയും കാപ്പിക്കടകളുടെയും വിനോദസ്ഥലങ്ങളുടെയും ചിത്രങ്ങൾ ഇക്കൂട്ടത്തിൽ പെടുന്നു. ബ്രിട്ടനി, കോർസിക്ക എന്നീ സ്ഥലങ്ങളിൽ നടത്തിയ സന്ദർശനം ഏതാനും ചിത്രങ്ങളുടെ രചനയ്ക്കു കാരണമായി.
ധവള കാലഘട്ടം
ഇദ്ദേഹത്തിന്റെ ഏറ്റവും മെച്ചപ്പെട്ട കൃതി ധവള കാലഘട്ടം (1908 - 1914) എന്നു വിശേഷിപ്പിക്കപ്പെട്ടുവരുന്ന കാലത്ത് ഉണ്ടായിട്ടുള്ളവയാണ്. ഈ കാലത്തെ രചനകളിൽ സിങ്ക് വൈറ്റ് ധാരാളം ഉപയോഗിച്ചിരുന്നതുകൊണ്ടാണ് ധവളകാലഘട്ടം എന്ന പേരുണ്ടായത്. വലിയ ചുവരെഴുത്തുകളോടുകൂടിയതും പഴക്കം ചെന്നതുമായ ദൃശ്യങ്ങൾ കടുപ്പംകൂടിയ നിറങ്ങളിൽ ഇദ്ദേഹം വരയ്ക്കുമായിരുന്നു. പുതിയ ആശയങ്ങളെ സ്വതന്ത്രമായി ആവിഷ്ക്കരിക്കുമാറ് എണ്ണച്ചായത്തിൽ രചിച്ച ചിത്രങ്ങളാണ് ഇദ്ദെഹത്തിന് പണവും പ്രശസ്തിയും നേടികൊടുത്തത്. 1929-ൽ ഷെവലിയർ ഓഫ് ദി ലീജിയൺ ഓഫ് ഓണർ എന്ന ബഹുനതി ലഭിച്ചു. 1955 നവംബർ 5-ന് ലെവെസിനെയിൽ ഇദ്ദേഹം അന്തരിച്ചു.
അവലംബം
വർഗ്ഗം:1883-ൽ ജനിച്ചവർ വർഗ്ഗം: 1955-ൽ മരിച്ചവർ വർഗ്ഗം:ഡിസംബർ 26-ന് ജനിച്ചവർ വർഗ്ഗം:നവംബർ 5-ന് മരിച്ചവർ
വർഗ്ഗം:ഫ്രഞ്ച് ചിത്രകാരന്മാർ
സിദ്ധരാമയ്യ
2023 മെയ് 20 മുതൽ കർണാടക മുഖ്യമന്ത്രിയായി തുടരുന്ന കർണാടകയിൽ നിന്നുള്ള മുതിർന്ന ഇന്ത്യൻ നാഷണൽ കോൺഗ്രസ് നേതാവാണ്  കെ.സിദ്ധരാമയ്യ.(ജനനം : 12 ഓഗസ്റ്റ് 1948) 2013 മുതൽ 2018 വരെ കർണാടക മുഖ്യമന്ത്രി, 2019 മുതൽ 2023 വരെ നിയമസഭയിലെ പ്രതിപക്ഷ നേതാവ്, രണ്ട് തവണ കർണാടക ഉപ-മുഖ്യമന്ത്രി, എട്ട് തവണ നിയമസഭാംഗം, സംസ്ഥാന കാബിനറ്റ് വകുപ്പ് മന്ത്രി എന്നീ നിലകളിലും പ്രവർത്തിച്ചിട്ടുണ്ട്‌.
ജീവിതരേഖ
കർണാടകയിലെ മൈസൂർ ജില്ലയിൽ സിദ്ധരാമ ഗൗഡയുടേയുടേയും ബൊറമയുടേയും മകനായി 1948 ഓഗസ്റ്റ് 12ന് ജനനം. കുറുംബ സമുദായ അംഗമാണ് സിദ്ധരാമയ്യ. പ്രാഥമിക വിദ്യാഭ്യാസത്തിന് ശേഷം മൈസൂരിലെ യുവരാജ കോളേജിൽ നിന്ന് ബിരുദവും ശാരദവിലാസ് കോളേജിൽ നിന്ന് നിയമബിരുദവും നേടി.
1977-ൽ ലോക്ദളിൽ ചേർന്നതോടെയാണ് സിദ്ധരാമയ്യയുടെ രാഷ്ട്രീയ ജീവിതം ആരംഭിക്കുന്നത്. ലോക്ദൾ ടിക്കറ്റിൽ 1983-ലെ നിയമസഭ തിരഞ്ഞെടുപ്പിൽ ചാമുണ്ഡേശ്വരി മണ്ഡലത്തിൽ നിന്ന് ആദ്യമായി നിയമസഭയിലെത്തി.
1984-ൽ ലോക്ദൾ വിട്ട് ജനതാ പാർട്ടിയിൽ ചേർന്ന് 1985-ൽ വീണ്ടും നിയമസഭയിൽ അംഗമായ സിദ്ധരാമയ്യ 1988-ലെ ജനതാപാർട്ടി പിളർപ്പിനെ തുടർന്ന് ജനതാദൾ ടിക്കറ്റിൽ 1989-ൽ നിയമസഭയിലേക്ക് മത്സരിച്ചെങ്കിലും പരാജയപ്പെട്ടു.
പിന്നീട് 1994-ൽ വീണ്ടും ജനതാദൾ ടിക്കറ്റിൽ നിയമസഭാംഗമായെങ്കിലും 1999-ൽ പിളർപ്പുണ്ടായതോടെ ജനതാദൾ വിട്ട് ദേവഗൗഡ നേതാവായ ജെ.ഡി.എസിൽ ചേർന്നു.
1999-ലെ നിയമസഭ തിരഞ്ഞെടുപ്പിൽ ചാമുണ്ഡേശ്വരി മണ്ഡലത്തിൽ നിന്ന് ജെ.ഡി.എസ് ടിക്കറ്റിൽ നിയമസഭയിലേക്ക് മത്സരിച്ചെങ്കിലും വിജയിക്കാൻ കഴിഞ്ഞില്ല. 2004-ൽ ചാമുണ്ഡേശ്വരി മണ്ഡലത്തിൽ വീണ്ടും നിയമസഭയിലേക്ക് തിരഞ്ഞെടുക്കപ്പെട്ടു.
2006-ൽ ചാമുണ്ഡേശ്വരി മണ്ഡലത്തിൽ നടന്ന ഉപ-തിരഞ്ഞെടുപ്പിൽ കോൺഗ്രസ് ടിക്കറ്റിൽ ആദ്യമായി നിയമസഭാംഗമായി.
2008, 2013 എന്നീ വർഷങ്ങളിൽ നടന്ന നിയമസഭ തിരഞ്ഞെടുപ്പുകളിൽ വരുണ മണ്ഡലത്തിൽ നിന്ന് നിയമസഭയിലെത്തിയ സിദ്ധരാമയ്യ 2018-ൽ വരുണ മണ്ഡലം മകൻ യതീന്ദ്രക്ക് കൈമാറി.
2018-ൽ നടന്ന നിയമസഭ തിരഞ്ഞെടുപ്പിൽ പഴയ തട്ടകമായ ചാമുണ്ഡേശ്വരിയിൽ നിന്നും ബദാമിയിൽ നിന്നും നിയമസഭയിലേക്ക് മത്സരിച്ചു. ചാമുണ്ഡേശ്വരിയിൽ പരാജയപ്പെട്ടെങ്കിലും ബദാമിയിൽ നിന്ന് വിജയിച്ചു.
1994-ൽ സംസ്ഥാന ധനകാര്യ വകുപ്പ് മന്ത്രിയായ സിദ്ധരാമയ്യ മൃഗക്ഷേമ, ഗതാഗത, ഉന്നതവിദ്യാഭ്യാസ വകുപ്പ് മന്ത്രി എന്നീ നിലകളിലും പ്രവർത്തിച്ചു.
2013-ലെ നിയമസഭ തിരഞ്ഞെടുപ്പിൽ കോൺഗ്രസ് പാർട്ടിക്ക് നിയമസഭയിൽ ഭൂരിപക്ഷം(122/224) ലഭിച്ചതിനെ തുടർന്ന് കർണാടക മുഖ്യമന്ത്രിയായി തിരഞ്ഞെടുക്കപ്പെട്ടു.
2018-ലെ നിയമസഭയിൽ കോൺഗ്രസ്-ജെ.ഡി.എസ് സഖ്യ സർക്കാർ രൂപീകരിച്ച് ജെ.ഡി.എസിലെ എച്ച്.ഡി.കുമാരസ്വാമിയെ മുഖ്യമന്ത്രിയാക്കിയെങ്കിലും 17 എം.എൽ.എമാർ രാജിവച്ച് ബി.ജെ.പിക്ക് പിന്തുണ പ്രഖ്യാപിച്ചു. പിന്നീട് നടന്ന ഉപ-തിരഞ്ഞെടുപ്പിൽ 17-ൽ 13 സീറ്റിലും ബി.ജെ.പി ജയിച്ചതോടെ 2019-ൽ കുമാരസ്വാമി മുഖ്യമന്ത്രി പദം രാജിവച്ചു.
2019-ൽ നടന്ന ഉപതിരഞ്ഞെടുപ്പിൽ നിയമസഭയിൽ ബി.ജെ.പിക്ക് ഭൂരിപക്ഷം ലഭിച്ചു. ബി.എസ്.യദിയൂരപ്പ മുഖ്യമന്ത്രിയായി സ്ഥാനമേറ്റതോടെ സിദ്ധരാമയ്യ നിയമസഭയിലെ പ്രതിപക്ഷ നേതാവായി തിരഞ്ഞെടുക്കപ്പെട്ടു.
2023 മെയ് 10ന് നടന്ന നിയമസഭ തിരഞ്ഞെടുപ്പിൽ വരുണ മണ്ഡലത്തിൽ നിന്ന് നിയമസഭാംഗമായി. നിയമസഭയിൽ കോൺഗ്രസിന് ഭൂരിപക്ഷം(135/224) കിട്ടിയതിനെ തുടർന്ന് 2023 മെയ് 20ന് കർണാടക മുഖ്യമന്ത്രിയായി അധികാരമേറ്റു.
മുൻ മുഖ്യമന്ത്രിമാരായ ഡി.ദേവരാജ് അരശിനും(1972-1977) എസ്.എം.കൃഷ്ണയ്ക്കും(1999-2004) ശേഷം കാലാവധി തികച്ച് ഭരിച്ച(2013-2018) മൂന്നാമത്തെ കർണാടക മുഖ്യമന്ത്രി കൂടിയാണ് സിദ്ധരാമയ്യ.
തൃപ്തി മുഖർജി
മേവതി ഖരാനയിലെ ഹിന്ദുസ്ഥാനി ഗായികയാണ് തൃപ്തി മുഖർജി. 2014-ൽ പത്മശ്രീ ലഭിച്ചു.
പുറം കണ്ണികൾ
വർഗ്ഗം:ഹിന്ദുസ്ഥാനി സംഗീതജ്ഞർ വർഗ്ഗം:പത്മശ്രീ പുരസ്കാരം ലഭിച്ചവർ
പാലെയ് റൊയേൽ
മുംബൈ നഗരത്തിൽ ലോവർ പരേലിൽ നിർമ്മാണദശയിലുള്ള ഒരു അംബരചുംബിയാണ് പാലെയ് റൊയേൽ (Palais Royale). 'രാജകൊട്ടാരം' എന്നർഥം വരുന്ന ഫ്രഞ്ച് വാക്കാണ് ഇതിന്റെ പേരിന് ആധാരം. സൂപ്പർ ടാൾ വിഭാഗത്തിൽ പെടുന്ന ഇന്ത്യയിലെ ആദ്യത്തെ അംബരചുംബി, ലീഡർഷിപ്പ് ഇൻ എനർജി ആൻഡ് എൻവയോണ്മെന്റൽ ഡിസൈനിന്റെ പ്ലാറ്റിനം റേറ്റിങ്ങ് ലഭിച്ച ഇന്ത്യയിലെ ആദ്യത്തെ കെട്ടിടം തുടങ്ങിയ ബഹുമതികൾ ഇതിനുണ്ട്.
ചിത്രങ്ങൾ
വർഗ്ഗം:ഏഷ്യയിലെ അംബരചുംബികൾ വർഗ്ഗം:മുംബൈയിലെ അംബരചുംബികൾ
ഫീൽഡ് ഹോക്കിയിൽ ഏഷ്യൻ ഗെയിംസ് മെഡൽ നേടിയവരുടെ പട്ടിക
1958 മുതൽ 2014 വരെ ഫീൽഡ് ഹോക്കിയിൽ ഏഷ്യൻ ഗെയിംസ് മെഡൽ നേടിയവരുടെ പട്ടികയാണ് ഇത്.
വെള്ളക്കെട്ട്
ജലാശയങ്ങളോട് ചേർന്ന താഴന്ന പ്രദേശങ്ങളിൽ അതുമല്ലെങ്കിൽ ഒഴുകി പോകാൻ നിർവാഹമില്ലാതെ വെള്ളം വലിയ അളവിൽ ഒരു പ്രേദേശത്ത് തങ്ങി നിൽക്കുന്ന അവസ്ഥാവിശേഷം ആണ് വെള്ളക്കെട്ട് എന്ന് പറയുന്നത്.
ദ ലേസി സ്പിന്നർ
19 ആം നൂറ്റാണ്ടിലെ ജർമ്മനിയിലെ പണ്ഡിതരായ ഭാഷാശാസ്ത്രജ്ഞരും, സാംസ്കാരികഗവേഷകരും, നിഘണ്ടുകർത്താക്കളും ഗ്രന്ഥകർത്താക്കളും ആയിരുന്ന ഗ്രിം സഹോദരന്മാർ ശേഖരിച്ച ഒരു ജർമ്മൻ യക്ഷിക്കഥയാണ് "ദ ലേസി സ്പിന്നർ" അല്ലെങ്കിൽ "ദ ലേസി സ്പിന്നിംഗ് വുമൺ", കഥ നമ്പർ 128. നാടോടി-യക്ഷിക്കഥകളെ ഇനം തിരിക്കുന്ന ആർനെ-തോംസൺ സൂചികയനുസരിച്ച് ഈ കഥ 1405 ആണ്.
പുറംകണ്ണികൾ
വർഗ്ഗം:ഗ്രിംമ്സ് നാടോടിക്കഥകൾ
ജുബ്ജൂബ് പക്ഷി
ലൂയിസ് കരോളിന്റെ "ജബ്ബർവോക്കി" (1871), "ദി ഹണ്ടിംഗ് ഓഫ് ദി സ്‌നാർക്ക്" (1876) എന്നീ അസംബന്ധ കവിതകളിൽ പരാമർശിച്ചിരിക്കുന്ന അപകടകരമായ ജീവിയാണ് ജുബ്ജൂബ് പക്ഷി.
"ജബ്ബർവോക്കി"യിൽ, നായകൻ അതിനെ "സൂക്ഷിക്കണം" എന്ന് മാത്രമാണ് പക്ഷിയെക്കുറിച്ച് നൽകിയിരിക്കുന്നത്. എന്നിരുന്നാലും, ദി ഹണ്ടിംഗ് ഓഫ് ദി സ്നാർക്കിൽ, ഈ ജീവിയെ കൂടുതൽ ആഴത്തിൽ വിവരിച്ചിരിക്കുന്നു. ഇടുങ്ങിയതും ഇരുണ്ടതും നിരാശാജനകവും ഒറ്റപ്പെട്ടതുമായ താഴ്‌വരയിലാണ് ഇത് കാണപ്പെടുന്നത്. കേൾക്കുമ്പോൾ അതിന്റെ ശബ്ദം ഒരു സ്ലേറ്റിൽ പെൻസിൽ ഞെരിയുന്നതുപോലെ "ഒരു നിലവിളി, കൂർക്കംവലി, ഉയർന്നത്" എന്ന് വിശേഷിപ്പിക്കപ്പെടുന്നു, കൂടാതെ "അതിന്റെ വാലിന്റെ അറ്റം വരെ വിവർണ്ണമായ " ബീവർ ഉൾപ്പെടെ അത് കേൾക്കുന്നവരെ കാര്യമായി ഭയപ്പെടുത്തുന്നു. സ്വഭാവ സവിശേഷതകളിൽ അത് "ഏതിനും തുനിഞ്ഞതാണ്", "ശാശ്വതമായ അഭിനിവേശത്തിൽ ജീവിക്കുന്നു", "മുമ്പ് ഒരിക്കൽ കണ്ടുമുട്ടിയ ഏതൊരു സുഹൃത്തിനെയും അത് അറിയുന്നു", "കൈക്കൂലി നോക്കില്ല" എന്നിവ ഉൾപ്പെടുന്നു.
മറ്റ് പ്രസിദ്ധീകരണം
ബ്ലൂടോൺസ് അവരുടെ രണ്ടാമത്തെ ആൽബമായ റിട്ടേൺ ടു ദ ലാസ്റ്റ് ചാൻസ് സലൂണിൽ 1998-ൽ പുറത്തിറങ്ങിയ "ദ ജുബ്-ജുബ് ബേർഡ്" എന്ന പേരിൽ ഒരു ഗാനം റെക്കോർഡ് ചെയ്തു.
അവലംബം
വർഗ്ഗം:കഥാപാത്രങ്ങൾ
സൗഡേശ്വരി
കൂത്താമ്പുള്ളി, കരിമ്പുഴ പ്രദേശങ്ങളിലെ നൈത്ത് കാരുടെ പരദേവതയാണ് സൗഡേശ്വരി അഥവാ സൗഡാംബിക. തിരുവില്വാമല, കരിമ്പുഴ എന്നിവിടങ്ങളിൽ ഇവരുടെ കോവിലുകൾ ഉണ്ട്. കർണ്ണാടക ദേശത്തുനിന്ന് വസ്ത്രനിർമ്മാണത്തിനായി കൊണ്ടുവരപ്പെട്ടവർ എന്ന് കരുതപ്പെടുന്ന ഇവരുടെ ഭാഷ കന്നഡ ആണ്. ==മഞ്ഞൾ നീരാട്ട് == കുത്താമ്പുള്ളി ദൈവപൂജയോട് അനുബന്ധിച്ച് നടക്കുന്ന ഒരു വിശേഷ ആചാരമാണു മഞ്ഞൾ നീരാട്ട്. പൊതുവേ വ്യാഴാഴ്ചയാണു ഇത് നടത്താറ്, അന്നേ ദിവസം സൗഡേശ്വരി ദേവി സിംഹവാഹനത്തിലേറി ഗ്രാമം വലം വെക്കും ഗ്രാമവാസികൾ (പൊതുവേ യുവാക്കൾ) പരസ്പരം മഞ്ഞൾ വെള്ളം അങ്ങോട്ടും ഇങ്ങോട്ടും ഒഴിച്ച് തങ്ങളുടെ കരുതൽ അറിയിക്കുന്ന ഒരു വിനോദം കൂടിയാണു ഈ ചടങ്ങ്.
ഈ ലോകം ഇവിടെ കുറേ മനുഷ്യർ
സാജൻ നിർമ്മിച്ച് പി.ജി. വിശ്വഭരൻ സംവിധാനം ചെയ്ത് 1985 ൽ പുറത്തിറങ്ങിയ ഒരു മലയാള ചിത്രമാണ് ഈ ലോകം ഇവിടെ കുറേ മനുഷ്യർ. ചിത്രത്തിൽ മമ്മൂട്ടി, റഹ്മാൻ, അംജത് ഖാൻ, നെടുമുടി വേണു, ജയഭാരതി, ഇന്നസെന്റ്, തിലകൻ എന്നിവർ പ്രധാന കഥാപാത്രങ്ങളെ അവതരിപ്പിച്ചു. ചിത്രത്തിന് സംഗീതം നിർവ്വഹിച്ച് ശ്യാം ആണ്.
സ്റ്റീവ് ബേനൺ
അമേരിക്കൻ മാധ്യമ മേധാവിയും, മുൻ ഇന്വെസ്റ്റ്മെന്റ് ബാങ്കറും തീവ്ര-വലത്   രാഷ്ട്രീയക്കാരനുമാണ് സ്റ്റീവ്ബേനൺ.ബ്രെയ്റ്റ്ബാർട്ട് ന്യൂസിന്റെ അദ്ധ്യക്ഷ സ്ഥാനവും വഹിച്ചിരുന്നു. പ്രസിഡണ്ട് ഡോണൽഡ് ട്രമ്പിന്റെ ഭരണത്തിൽ മുതിർന്ന ഉപദേശകനായിരുന്നെങ്കിലും പിന്നീട് അകൽച്ചയിലായി. ട്രമ്പിന്റെ അപ്രീതിയെത്തുടർന്ന് ബ്രെയ്റ്റ്ബാർട്ട് ന്യൂസിൽ നിന്നും പുറത്ത് പോകേണ്ടിവന്നു.
സുസന്ന ലെൻഗ്ലെൻ
1914-നും 1926-നുമിടയിൽ 31 ചാമ്പ്യൻ പുരസ്കാരങ്ങൾ കരസ്ഥമാക്കിയ ഫ്രഞ്ച് ടെന്നിസ് കളിക്കാരിയായിരുന്നു സുസന്ന ലെൻഗ്ലെൻ (Suzanne Rachel Flore Lenglen ; 1914-മുതൽ 1926-ൽ പ്രൊഫഷണൽ കളിക്കാരിയാാവുന്നതുവരെ വനിതാ ടെന്നിസ് രംഗത്ത് അവർ ആധിപത്യം പുലർത്തിയിരുന്നു ആദ്യ വനിതാ ടെന്നീസ് സെലിബ്രിറ്റിയായിരുന്ന അവരെ ലാ ഡിവൈൻ (La Divine - ദേവത എന്നാണ് ഫ്രഞ്ച് വാർത്താമാധ്യമങ്ങൾ വിശേഷിപ്പിച്ചിരുന്നത്. 241 ടെന്നീസ് വിജയകിരീടങ്ങളും 181 തുടർച്ചയായ വിജയങ്ങളും 341-7 എന്ന വിജയത്തിന്റെ തോതും (98%) അവരെ .ഏറ്റവും മികച്ച  വനിതാ ടെന്നിസ് കളിക്കാരികളിൽ ഒരാളായി കരുതപ്പെടുന്നു.
ആദ്യകാല ജീവിതം
ചാൾസ് ലെൻഗ്ലെൻ അനായിസ് ലെൻഗ്ലെൻ എന്നിവരുടെ പുത്രിയായി പാരീസിൽ ജനിച്ചു. ആസ്മ പോലെയുള്ള അസുഖങ്ങങ്ങൾ കുഞ്ഞായിരുന്നപ്പോൾ അവരെ അലട്ടിയിരുന്നു.
പുറംകണ്ണികൾ
വർഗ്ഗം:വനിതാ ടെന്നീസ് കളിക്കാർ വർഗ്ഗം:ഫ്രഞ്ച് കായിക താരങ്ങൾ
വിക്ടർ മഞ്ഞില
മുൻ ഇന്ത്യൻ ഗോൾകീപ്പറും കോച്ചുമാണ് വിക്ടർ മഞ്ഞില
ജീവിത രേഖ
തൃശ്ശൂർ സെന്റ് തോമസ് കോളേജിലെ പഠനകാലത്ത് കാലിക്കറ്റ് സർവകലാശാലക്ക് വേണ്ടി കളിച്ച അദ്ദേഹത്തിന്റെ കളിയിലേക്കുള്ള ഔദ്യോഗിക പ്രവേശം അക്കാലത്ത് പ്രശസ്ത ക്ലബ്ബായിരുന്ന കളമശ്ശേരി പ്രീമിയർ ടയേഴ്‌സ് വഴിയായിരുന്നു. 1971-ലും 1973-ലും പിന്നീട് 1973 മുതൽ 1976 വരെയും 1979 ലും സന്തോഷ് ട്രോഫി മത്സരത്തിൽ കേരളത്തിന്റെ ഗോൾകീപ്പറായി വിക്ടർ ബൂട്ടണിഞ്ഞു. 1975-ലെ സന്തോഷ് ട്രോഫി മത്സരത്തിൽ കേരള ടീമിന്റെ ക്യാപറ്റനായിരുന്നു അദ്ദേഹം. 1976-ൽ സൗത്ത് കൊറിയയിൽ നടന്ന പ്രസിഡന്റ് കപ്പിന് വേണ്ടിയും 1977-ൽ ബാങ്കോംഗിൽ നടന്ന കിംഗ്‌സ് കപ്പിനുവേണ്ടിയും അദ്ദേഹം ഇന്ത്യയെ പ്രതിനിധീകരിച്ചു.
അവലംബം
വർഗ്ഗം:കേരളത്തിലെ ഫുട്ബോൾ കളിക്കാർ
ഗാസ്ട്രോ എന്ററൈറ്റിസ്
ആമാശയത്തിനെയും ("ഗാസ്റ്റ്രോ"-) ചെറുകുടലിനെയും ("എന്ററോ"-) ബാധിക്കുന്ന കോശജ്വലനമാണ് ("-ഐറ്റിസ്") ഗാസ്ട്രോ എന്ററൈറ്റിസ് അല്ലെങ്കിൽ പകർച്ചവ്യാധിയായ വയറിളക്കം എന്ന് വിശേഷിപ്പിക്കപ്പെടുന്നത്. വയറിളക്കം, ഛർദ്ദിൽ, വയറിൽ വേദന, കോച്ചിപ്പിടുത്തം എന്നിവ ലക്ഷണങ്ങളാണ്. ഇതുമൂലം ശരീരത്തിലെ ജലാംശം നഷ്ടപ്പെട്ട് ഡീഹൈഡ്രേഷൻ (നിർജ്ജലീകരണം) എന്ന അവസ്ഥ ഉണ്ടാകാനുള്ള സാദ്ധ്യതയുണ്ട്. ഇൻഫ്ലുവൻസയുമായി ബന്ധമൊന്നുമില്ലെങ്കിലും ഈ അസുഖത്തെ സ്റ്റൊമക് ഫ്ലൂ എന്നും ഗാസ്ട്രിക് ഫ്ലൂ എന്നും വിളിക്കാറുണ്ട്.
ആഗോളതലത്തിൽ കുട്ടികൾക്കുണ്ടാകുന്ന ഗാസ്ട്രോ എന്ററൈറ്റിസിന്റെ പ്രധാന കാരണം റോട്ടാവൈറസ് എന്ന രോഗകാരിയാണ്. മുതിർന്നവരിൽ, നോറോവൈറസ് കാമ്പൈലോബാക്ടർ എന്നിവയാണ് കൂടുതലായും അസുഖമുണ്ടാക്കുന്നത്. മറ്റു ബാക്ടീരിയകളും അവ ഉത്പാദിപ്പിക്കുന്ന ടോക്സിനുകളും പരാദജീവികളും ഈ അസുഖം അപൂർവ്വമായി ഉണ്ടാക്കാറുണ്ട്. സുരക്ഷിതമല്ലാതെയുണ്ടാക്കുന്ന ഭക്ഷണമോ മലിനജലമോ ഉള്ളിൽ ചെല്ലുന്നതിലൂടെയാണ് രോഗം പടരുന്നത്. രോഗബാധയുള്ളവരുമായി അടുത്തിടപഴകുന്നതും രോഗം പടരുന്നതിന് കാരണമാകും. ശുദ്ധജലം കുടിക്കുക, സോപ്പുപയോഗിച്ച് കൈ കഴുകുക, ഫോർമുല ഭക്ഷണങ്ങൾ നൽകുന്നതിനു പകരം കുട്ടികൾക്ക് മുലപ്പാൽ നൽകുക എന്നിവ രോഗബാധ തടയാനുള്ള മാർഗ്ഗങ്ങളാണ്. സാനിറ്റേഷനിലൂടെയും വ്യക്തി ശുചിത്വത്തിലൂടെയും രോഗം പടരുന്നത് തടയാവുന്നതാണ്. കുട്ടികളിലെ ഗാസ്ട്രോ എന്ററൈറ്റിസ് റോട്ടാവൈറസ് വാക്സിനിലൂടെ തടയാവുന്നതാണ്.
നിർജ്ജലീകരണം ഒഴിവാക്കാനായി വെള്ളവും ലവണങ്ങളും നൽകുക എന്നതാണ് ചികിത്സ. താരതമ്യേന അപകടസാദ്ധ്യത കുറഞ്ഞ കേസുകളിൽ നിർജ്ജലീകരണം തടയുന്നതിന് ഓറൽ റീഹൈഡ്രേഷൻ സൊല്യൂഷൻ (ഉപ്പും പഞ്ചസാരയും നിശ്ചിതാനുപാതത്തിൽ കലക്കിയ വെള്ളം) മാത്രം മതിയാകും. മുലയൂട്ടുന്ന കുട്ടികളിൽ ഇത് തുടരേണ്ടതാണ്. അപകടസാദ്ധ്യത കൂടിയ കേസുകളിൽ ഐ.വി. നൽകേണ്ടി വന്നേയ്ക്കാം. ചികിത്സയ്ക്ക് പൊതുവേ ആന്റീബയോട്ടിക്കുകൾ നൽകാവുന്നതല്ല. വികസ്വര രാജ്യങ്ങളിൽ അഞ്ഞൂറുകോടിയോളം ഗാസ്ട്രോ എന്ററൈറ്റിസ് കേസുകളുണ്ടാകുന്നുണ്ട്. ഇതുമൂലം വർഷം 14 ലക്ഷം പേർ മരിക്കുന്നുണ്ട്.
സെഫാലോട്ടേസീ
ഒരു ജനുസും അതിൽ ഒരൊറ്റ സ്പീഷിസും മാത്രമുള്ള ഒരു സസ്യകുടുംബമാണ് സെഫാലോട്ടേസീ.. ഇതിലെ ഏകജനുസാണ് സെഫാലോട്ടസ് Cephalotus ( or ; Greek: κεφαλή "തല",  οὔς/ὠτός "ചെവി", പരാഗത്തിന്റെ തലയുടെ വിവരണം). ആസ്ത്രേലിയയിൽ കാണുന്ന ഒരു ചെറിയ ഇരപിടിയൻ ചെടിയാണിത്.
പുറത്തേക്കുള്ള കണ്ണികൾ
വർഗ്ഗം:സസ്യകുടുംബങ്ങൾ വർഗ്ഗം:ഒരു ജനുസ് മാത്രമുള്ള സസ്യകുടുംബങ്ങൾ വർഗ്ഗം:ഒരു സ്പീഷീസ് മാത്രമുള്ള സസ്യജനുസ്സുകൾ വർഗ്ഗം:ഇരപിടിയൻ സസ്യങ്ങൾ
ഹിമാലിയ
വ്യാഴത്തിന്റെ ഒരു ഉപഗ്രഹമാണ് ഹിമാലിയ. 1904 ലാണ് ഹിമാലിയയെ കണ്ടെത്തുന്നത്. 11.48 ദശലക്ഷം കി.മീ. അകലെ കൂടി 28° ചരിവിൽ 251 ദിവസം കൊണ്ട് സാമാന്യം വൃത്താകൃതി പാതയിലൂടെയാണ് ഇത് വ്യാഴത്തെ പ്രദക്ഷിണം വയ്ക്കുന്നത്. ഉദ്ദേശം 186 കി.മീ. ആണ് ഇതിന്റെ വ്യാസം.1904 ഡിസംബർ മൂന്നിന് ലിക് ഒബ്സർവേറ്ററിയിൽ  ചാൾസ് ദില്ലൻ പെരിൻ ഹിമാലിയയെ കണ്ടുപിടിച്ചു.
ബാഹ്യ ലിങ്കുകൾ
വർഗ്ഗം:വ്യാഴത്തിന്റെ ഉപഗ്രഹങ്ങൾ
ഫിലോസോഫിയ നാച്ചുറാലി പ്രിൻസിപ്പിയ മാത്തമാറ്റിക്ക
ഭൗതികശാസ്ത്രശാഖയിൽ പ്രസിദ്ധീകരിക്കപ്പെട്ട ഏറ്റവും പ്രധാനപ്പെട്ടതും ശ്രദ്ധേയമായതുമായ പുസ്തകമാണ്‌ 1687 ൽ പ്രസിദ്ധീകരിക്കപ്പെട്ട “ഫിലോസോഫിയ നാച്ചുറാലി പ്രിൻസിപ്പിയ മാത്തമാറ്റിക്ക” (ലാറ്റിൻ:Philosophiae Naturalis Principia Mathematica) എന്നു മുഴുവൻ പേരും “പ്രിൻസിപ്പിയ” എന്ന ചുരുക്ക് പേരും ഉള്ള സർ ഐസക് ന്യൂട്ടന്റെ ഗ്രന്ഥം.
ചലനനിയമങ്ങൾ വിശദീകരിച്ച് ഉദാത്തബലതന്ത്രത്തിന്(classical mechanics) അടിസ്ഥാനമിട്ട ഈ ഗ്രന്ഥം ഗുരുത്വാകർഷണനിയമത്തെക്കുറിച്ച് പ്രതിപാദിക്കുകയും കെപ്ലറുടെ ഗ്രഹചലനനിയമങ്ങൾക്ക് സൈദ്ധാന്തിക വിശദീകരണം നൽകുകയും ചെയ്തു. മൂന്ന് വാല്യങ്ങളായി പ്രസിധീകരിക്കപ്പെട്ട ഇതിന്റെ ആദ്യവാല്യം (De motu corporum On the motion of bodies) ചലനനിയമങ്ങളെക്ക്ക്കുറിച്ച് പ്രതിപാദിക്കുന്നു.
അവലംബം
വർഗ്ഗം:ഗണിതശാസ്ത്രഗ്രന്ഥങ്ങൾ
കുറിത്തലയൻ ഇലക്കുരുവി
പാട്ടുമൂളിപക്ഷികളിൽ (ലീഫ് വോബ്ലെർ)പ്പെട്ട ഒരു ചെറിയ പക്ഷിയാണ് കുറിത്തലയൻ ഇലക്കുരുവി. ആംഗലേയ നാമം Western Crowned Warbler  എന്നാണ്. ശാസ്ത്രീയ നാമം Phylloscopus occipitalisഎന്നുമാണ്.
വിതരണം
മദ്ധ്യ ഏഷ്യയിലാണ് ഇവ പ്രജനനം നടത്തുന്നത്. ത്ണുപ്പുകാലത്ത് പശ്ചിമഘട്ടത്തിലേക്ക് ദേശാടനം നടത്തുന്നു.
വിവരണം
ഇവയ്ക്ക് തലയിൽ തിരിച്ചറിയാവുന്ന വരകളുണ്ട്. കൂടാതെ ചിറകിൽ രണ്ടു വരകളും. ഇവ ചെറിയ കൂട്ടങ്ങളായോ മറ്റു പക്ഷികളുമായി കൂട്ടു ചേർന്നോ ആണ് സഞ്ചരിക്കുന്നത്.
പ്രജനനം
മാളത്തിലാണ് കൂടുണ്ടാക്കുന്നത്. ഒരു പ്രാവശ്യം 4 മുട്ടകളിടും.
ധർമ്മപുരി സുബ്ബരായർ
പത്തൊൻപതാം നൂറ്റാണ്ടിൽ ജീവിച്ചിരുന്ന കർണാടകസംഗീതജ്ഞനായിരുന്നു ധർമ്മപുരി ജാവലി സുബ്ബരായർ. പ്രധാനമായും തെലുങ്ക് ഭാഷയിലാണ് അദ്ദേഹത്തിന്റെ രചനകൾ. തന്റെ ജന്മസ്ഥലമായ ധർമ്മപുരി എന്ന പേര് സുബ്ബരായർ മുദ്രയായി ഉപയോഗിച്ചു.
രചനകൾ
ധർമ്മപുരി സുബ്ബരായർ രചിച്ച അതിപ്രശസ്തങ്ങളായ ചില ജാവളികൾ ഇവയാണ്.
അവലംബം
വർഗ്ഗം:മരിച്ച വർഷം ഇല്ലാത്ത ജീവചരിത്രലേഖനങ്ങൾ വർഗ്ഗം:ജനിച്ച വർഷം ഇല്ലാത്ത ജീവചരിത്രലേഖനങ്ങൾ വർഗ്ഗം:കർണ്ണാടകസംഗീതജ്ഞർ
ഭൂദൃശ്യ വാസ്തുകല
400px|ലഘുചിത്രം|മനോഹരമായി രൂപകല്പനചെയ്ത ഒരു ഭൂദൃശ്യം വാസ്തുവിദ്യയുടെ ഒരു ഉപശാഖയാണ് ഭൂദൃശ്യ വാസ്തുകല അഥവാ ലാൻഡ്സ്കേപ് ആർക്കിടെക്ചർ (ഇംഗ്ലീഷ്: Landscape architecture) പാരിസ്ഥിതികവും സാമൂഹികവും കലാസൗന്ദര്യപരവുമായ ആവശ്യങ്ങൾ മുൻനിർത്തി ഭൂപ്രകൃതിയെ രൂപകല്പന ചെയ്യുന്നതാണ് ഭൂദൃശ്യ വാസ്തുകലയിൽ പ്രധാനമായും വരുന്നത്. നഗരാസൂത്രണം, വാസ്തുവിദ്യ, ഭൂമി ആസൂത്രണം, ഉദ്യാനങ്ങൾ, കെട്ടിട പുനരുദ്ധാരണം തുടങ്ങി നിരവധി മേഖലകളിലെല്ലാം ഈ കലയ്ക്ക് സ്ഥാനമുണ്ട്. ഭൂദൃശ്യ വാസ്തുകല എന്നത് കേവലം ഉദ്യാനനിർമ്മാണമോ പരിപാലനമോ മാത്രമല്ല, മറിച്ച് നിർമിതിയെ പ്രകൃതിയുമായി സംയോജിപ്പിക്കുവാനുള്ള ഒരു മാർഗ്ഗമായിവേണം കരുതാൻ. കൂടാതെ ഇതുവഴി മാനസികമായ പിരിമുറുക്കങ്ങളിൽനിന്നും അന്തേവാസികൾക്ക് ഒരു പരിധിവരെ ആശ്വാസം ലഭിക്കുന്നു.
നിർവചനം
വിവിധ വിഷയങ്ങളുടെ സമ്മേളനമാണ് ഭൂദൃശ്യ വാസ്തുകല. സസ്യശാസ്ത്രം, ഉദ്യാനവിജ്ഞാനം, ലളിത കല, വാസ്തുവിദ്യ, വ്യാവസായിക രൂപകല്പന, ഭൂഗർഭശാസ്ത്രം, ഭൂവിജ്ഞാനം, ഭൂമിശാസ്ത്രം, പാരിസ്ഥിതിക മനഃശാസ്ത്രം, ആവാസ വിജ്ഞാനം തുടങ്ങി അനവധി ശാസ്ത്രങ്ങളുടെ സംയോജനമാണ് ഭൂദൃശ്യവാസ്തുകലയെ സമ്പൂർണമാക്കുന്നത്.
അവലംബം
വർഗ്ഗം:വാസ്തുകല
സ്കിപ്‌ ലിസ്റ്റ്
എളുപ്പത്തിൽ തിരച്ചിൽ നടത്താൻ സഹായിക്കുന്ന വിധം ക്രമീകരിക്കപ്പെട്ടതും ക്രമത്തിലാക്കിയ അംഗങ്ങളോട് കൂടിയതുമായ ഒരു ലിസ്റ്റ് ഡാറ്റാ സ്ട്രക്‌ച്ചർ ആണ് സ്കിപ്‌ ലിസ്റ്റ്. 1990-ൽ സാക്ഷാൽക്കരിക്കപ്പെട്ട ഈ ഡാറ്റാ സ്ട്രക്‌ച്ചർ താരതമ്യേന പുതുതാണ്. പ്രധാനമായും ഇതിന്റെ സ്വീകാര്യത എളുപ്പത്തിൽ തിരച്ചിൽ നടത്തുന്നതിനോടൊപ്പം ഓരോ അംഗങ്ങളെയും ക്രമപ്രകാരം പ്രക്രിയകൾക്ക് വിധേയമാക്കാനും സഹായിക്കുന്നു എന്നതാണ്. ഒരു മാതൃകാപരമായ സ്കിപ്‌ ലിസ്റ്റ് ബൈനറി സെർച്ച്‌ ട്രീകളുടെ അത്ര (അതായത് ലോഗരിതം നിരക്കിൽ) കാര്യക്ഷമമാണ്.
ആന്തരിക ഘടന
thumb|500px|right| സ്കിപ്‌ ലിസ്റ്റിന്റെ ഘടന സ്കിപ്‌ ലിസ്റ ആന്തരികമായി പല ശ്രേണികളിലുള്ള ഒരു കൂട്ടം ലിങ്ക്ഡ് ലിസ്റ്റുകളുടെ കൂട്ടമാണെന്നു പറയാം. അതായത് ക്രമീകരിക്കപ്പെട്ട ഒരു പ്രാഥമിക ലിസ്റ്റിനു പുറമേ മറ്റു ലിസ്റ്റുകൾ ഇടക്കുള്ള ചില അംഗങ്ങളെ ഒഴിവാക്കിക്കൊണ്ട് മുന്നിലുള്ള അംഗങ്ങളിലേക്ക് ബന്ധം സ്ഥാപിക്കുന്നു. ശ്രേണിയുടെ നില കൂടുന്തോറും ഇടയ്ക്കു ഒഴിവാക്കപ്പെടുന്ന അംഗങ്ങളുടെ എണ്ണവും കൂടും. പ്രാഥമിക ലിസ്റ്റ് എല്ലാ അംഗങ്ങളെയും ക്രമത്തിൽ ബന്ധിപ്പിച്ചിരിക്കും.
തിരച്ചിൽ
തിരച്ചിൽ തുടങ്ങുമ്പോൾ ആദ്യം ചെയ്യുന്നത് തിരച്ചിൽ തുടങ്ങുന്ന അങ്ങത്തിന്റെ ഏറ്റവും ഉയർന്ന ശ്രേണിയിലെ അടുത്ത അംഗത്തെ നോക്കിയാണ്. തിരയേണ്ട മൂല്യം ആ അംഗത്തെക്കാൾ കൂടുതലാണെങ്കിൽ തിരച്ചിൽ ലിസ്റ്റിന്റെ ആ അംഗത്തിന് ശേഷമുള്ള ഭാഗത്തേക്ക് (അതായത് വലത്തേക്ക്) ചുരുക്കാം. മൂല്യം കുറവ് ആണെങ്കിൽ ഇടത്തേക്കും. ഈ അവസ്ഥയിൽ നമ്മൾ തൊട്ടു താഴെ നിലകളിൽ പോയി ഇതേ ക്രിയകൾ ആവർത്തിക്കും. ഉദാഹരണത്തിന് ഉകളിൽ കൊടുത്ത പ്രമാണപ്രകാരമുള്ള ലിസ്റ്റിൽ 5 എന്ന മൂല്യം തിരയുമ്പോൾ.
ഷേർ ബഹാദൂർ ഡ്യൂബ
2021 ജൂലൈ 13 മുതൽ നേപ്പാളിലെ പ്രധാനമന്ത്രിയാണ് ഷേർ ബഹാദൂർ ഡ്യൂബ(Sher Bahadur Deuba (शेरबहादुर देउवा, ; ജനനം ജൂൺ 13 1946) നേരത്തെ നാലു തവണ അദ്ദേഹം 1995–1997, 2001–2002, 2004–2005,  2017–2018 നേപ്പാളിലെ പ്രധാനമന്ത്രിയായിരുന്നിട്ടുണ്ട്. ഡഡേൽധുര–1 മണ്ഡലത്തിൽനിന്നുമുള്ള എം. പി ആണ് അദ്ദേഹം. 2016 മുതൽ നേപാളി കോൺഗ്രസിന്റെ പ്രസിഡണ്ടാണ് ഷേർ ബഹാദൂർ ഡ്യൂബ.
ഡഡേൽധുര ജില്ലയിലെ ഗ്രാമമായ ആഷിഗ്രാമിൽ ജനിച്ച് വളർന്ന ദ്യൂബ അവിടെ പ്രാഥമിക വിദ്യാഭ്യാസവും ദോത്തിയിൽ സെക്കൻഡറി വിദ്യാഭ്യാസവും പൂർത്തിയാക്കി. ത്രി-ചന്ദ്ര കോളേജിൽ നിന്ന് ഉന്നത വിദ്യാഭ്യാസം പൂർത്തിയാക്കിയ അദ്ദേഹം ലണ്ടൻ സ്കൂൾ ഓഫ് ഇക്കണോമിക്സിൽ റിസർച്ച് ഫെല്ലോ ആയി രജിസ്റ്റർ ചെയ്തു. 1991-ൽ ജനപ്രതിനിധിസഭയിലേക്ക് തിരഞ്ഞെടുക്കപ്പെട്ട അദ്ദേഹം ഗിരിജ പ്രസാദ് കൊയ്‌രാളയുടെ നേതൃത്വത്തിലുള്ള മന്ത്രിസഭയിൽ ആഭ്യന്തരമന്ത്രിയായി സേവനമനുഷ്ഠിച്ചു. 1995-ൽ മൻമോഹൻ അധികാരി രണ്ടു വർഷത്തിനിടെ രണ്ടാം തവണ പാർലമെന്റ് പിരിച്ചുവിടാൻ ശ്രമിച്ചതിനെത്തുടർന്ന് ദ്യൂബ പ്രധാനമന്ത്രിയായി ഉയർന്നു. തന്റെ ആദ്യ ടേമിൽ ഇന്ത്യയുമായുള്ള മഹാകാളി ഉടമ്പടി ഒപ്പിടുന്നതിന് അദ്ദേഹം മേൽനോട്ടം വഹിച്ചു. 2001 ജൂലൈയിൽ മാവോയിസ്റ്റുകളുടെ ഉയർച്ചയ്‌ക്കിടയിലാണ് അദ്ദേഹത്തിന്റെ രണ്ടാമത്തെ പ്രധാനമന്ത്രിപദം ആരംഭിച്ചത്, പിന്നീട് അദ്ദേഹം അടിയന്തരാവസ്ഥ പ്രഖ്യാപിക്കുകയും കമ്മ്യൂണിസ്റ്റ് പാർട്ടി ഓഫ് നേപ്പാളിനെ (മാവോയിസ്റ്റ്) ഒരു "തീവ്രവാദ സംഘടന" ആയി പ്രഖ്യാപിക്കുകയും ചെയ്തു. 2002 ഒക്ടോബറിൽ ജ്ഞാനേന്ദ്ര രാജാവ് അദ്ദേഹത്തെ പുറത്താക്കി, പക്ഷേ 2004 ജൂണിൽ വീണ്ടും പ്രധാനമന്ത്രിയായി നിയമിതനായി. 2005-ലെ രാജാവിന്റെ അട്ടിമറിയെത്തുടർന്ന് അഴിമതി ആരോപണത്തിൽ അദ്ദേഹത്തെ അറസ്റ്റ് ചെയ്തു, എന്നാൽ 2006 ഫെബ്രുവരിയിൽ മോചിപ്പിക്കപ്പെട്ടു.
ആദ്യകാല ജീവിതം
പടിഞ്ഞാറൻ നേപ്പാളിലെ (ഇന്നത്തെ ഗാന്യാപ്ധുര റൂറൽ മുനിസിപ്പാലിറ്റി, സുദുർപഷ്ചിം പ്രവിശ്യ) ഡഡേൽധുര ജില്ലയിലെ ഒരു വിദൂര ഗ്രാമമായ ആഷിഗ്രാമിൽ 1946 ജൂൺ 13-നാണ് ഡ്യൂബ ജനിച്ചത്. അസിഗ്രാം പ്രൈമറി സ്കൂളിൽ നിന്ന് പ്രാഥമിക വിദ്യാഭ്യാസവും ദോത്തിയിലെ മഹേന്ദ്ര ഹയർ സെക്കൻഡറി സ്കൂളിൽ നിന്നും സീതാറാം ഹയർ സെക്കൻഡറി സ്കൂളിൽ നിന്നും സെക്കൻഡറി വിദ്യാഭ്യാസവും നേടി. എസ്എൽസി പൂർത്തിയാക്കിയ ശേഷം, ദേവുബയെ ഉന്നത വിദ്യാഭ്യാസത്തിനായി ത്രി-ചന്ദ്ര കോളേജിൽ ചേർന്നു.
രാഷ്ട്രീയ ജീവിതം
വിദ്യാർത്ഥിയായിരിക്കെത്തന്നെ രാഷ്ട്രീയ ജീവിതം ആരംഭിച്ച അദ്ദേഹം മറ്റുള്ളവരോടൊപ്പം നേപ്പാളി കോൺഗ്രസിന്റെ വിദ്യാർത്ഥി വിഭാഗമായ നേപ്പാൾ സ്റ്റുഡന്റ് യൂണിയൻ സ്ഥാപിച്ചു. 1971 മുതൽ 1980 വരെ വിദ്യാർത്ഥി വിഭാഗത്തിന്റെ പ്രസിഡന്റായി പ്രവർത്തിച്ചു. 1960 കളിലും 1970 കളിലും, നേപാളി പഞ്ചായത്ത് സംവിധാനത്തിനെതിരെ പ്രവർത്തിച്ചതിന് ദേയുബയ്ക്ക് ഒമ്പത് വർഷത്തേക്ക് ഇടയ്ക്കിടെയായി ജയി്ൽവാസം അനുഭവിക്കേണ്ടി വന്നു.
1990-ലെ നേപാളീസ് വിപ്ലവകാലത്ത് അവിടെ നിലനിന്നിരുന്ന പാർട്ടിരഹിത പഞ്ചായത്ത് സംവിധാനത്തെ പിരിച്ചുവിടാനും ബഹുകക്ഷി ജനാധിപത്യത്തിന്റെ തുടക്കത്തിന് തുടക്കം കുറിക്കാനുമ്മയി സജീവമായി പ്രവർത്തിച്ചവരിൽ ഒരാളായിരുന്നു ഡ്യൂബ അടുത്ത വർഷത്തെ പൊതു തെരഞ്ഞെടുപ്പിൽ അദ്ദേഹം ഡഡേൽധുര 1-ൽ നിന്ന് ജനപ്രതിനിധി സഭയിലേക്ക് തിരഞ്ഞെടുക്കപ്പെട്ടു. ഗിരിജ പ്രസാദ് കൊയ്‌രാളയുടെ മന്ത്രിസഭയിൽ ആഭ്യന്തര മന്ത്രിയായി സേവനമനുഷ്ഠിച്ചു. കൊയ്‌രാള പാർലമെന്റ് പിരിച്ചുവിടുകയും 1994-ലെ ഇടക്കാല തിരഞ്ഞെടുപ്പിൽ അദ്ദേഹത്തിന്റെ സർക്കാർ പരാജയപ്പെടുകയും ചെയ്തതിനെത്തുടർന്ന്, നേപ്പാളി കോൺഗ്രസിന്റെ പാർലമെന്ററി പാർട്ടി നേതാവായി ദ്യൂബ തിരഞ്ഞെടുക്കപ്പെട്ടു. 1995-ൽ മൻമോഹൻ അധികാരി വീണ്ടും പാർലമെന്റ് പിരിച്ചുവിടാൻ ശ്രമിച്ചതിനെത്തുടർന്ന് സുപ്രീം കോടതി ഇതിനെ ഭരണഘടനാ വിരുദ്ധമായി പ്രഖ്യാപിക്കുകയും 1995-ൽ ദ്യൂബയെ പ്രധാനമന്ത്രിയായി നിയമിക്കുകയും രാഷ്ട്രീയ പ്രജാതന്ത്ര പാർട്ടിയുമായി ഒരു കൂട്ടുകക്ഷി സർക്കാരിന് നേതൃത്വം നൽകുകയും ചെയ്തു.
അവലംബം
വർഗ്ഗം:നേപ്പാളിന്റെ പ്രധാനമന്ത്രിമാർ
താവോസ് പ്വേബ്ലോ
തെക്കുപടിഞ്ഞാറൻ അമേരിക്കൻ ഐക്യാനാടുകളിലെ ഒരു തദ്ദേശീയ അമേരിക്കൻ ഇന്ത്യൻ ജനവിഭാഗമാണ് പ്വേബ്ലോകൾ (pueblo). ഫെഡറൽ ഭരണകൂടം അംഗീകരിച്ച 21 പ്വേബ്ലൊ ജനവിഭാഗങ്ങളുണ്ട്. അവയിൽ ഒന്നാണ് താവോസ് പ്വേബ്ലോ (ഇംഗ്ലീഷ്:Taos Pueblo; സ്പാനിഷ്:Pueblo de Taos). ഈ തദ്ദേശീയ അമേരിക്കൻ ഇന്ത്യൻ ജനത താവോസ് ഭാഷയാണ് സംസാരിക്കുന്നത്. ഇവരുടെ അധിവാസകേന്ദ്രങ്ങളും പ്രശസ്തമാണ്. ഇവക്ക് ഏകദേശം 1000 വർഷത്തോളം പഴക്കമുണ്ട്. ന്യൂമെക്സിക്കോയിലെ ആധുനിക നഗരമായ താവോസ് നഗരത്തിനും 1.6 കിലോമീറ്റർ വടക്കാണ് ഇവരുടെ പ്രദേശം സ്ഥിതിചെയ്യുന്നത്. അമേരിക്കയിൽ തുടർച്ചയായി അധിവസിച്ചുപോരുന്ന ഏറ്റവും പഴയ ജനസമൂഹമായാണ് ഇവർ കണക്കാക്കപ്പെടുന്നത്.
എട്ട് വടക്കൻ പ്വേബ്ലോകൾ എന്നറിയപ്പെടുന്നവയിലെ തദ്ദേശീയ ജനവിഭാഗമാണ് താവോസിലെ പ്വേബ്ലോ. താവോസ് പ്വേബ്ലോകളുടെ ഏറ്റവും ശ്രദ്ധേയമായ വാസ്തുനിർമ്മിതിയാണ് അവരുടെ ബഹുനില ഭവനങ്ങൾ. ചുവപ്പും തവിട്ടും ചേർന്ന നിറത്തിൽ കാണപ്പെടുന്ന അഡോബ് എന്നയിനം കട്ടകളാണ് ഇതിന്റെ നിർമ്മാനത്തിന് ഉപയോഗിച്ചിരിക്കുന്നത്. ക്രി.വ 1000നും 1450നും ഇടയിൽ പണികഴിപ്പിച്ച നിർമ്മിതികളാണ് ഈ വീടുകൾ എന്ന് പറയപ്പെടുന്നു
അവലംബം
വർഗ്ഗം:അമേരിക്കൻ ഐക്യനാടുകളിലെ ലോകപൈതൃകകേന്ദ്രങ്ങൾ വർഗ്ഗം:അമേരിക്കൻ ഇന്ത്യൻ ജനത
പക്ഷിനിരീക്ഷണം
പക്ഷിനിരീക്ഷണം അഥവാ Birdwatching / Birding  എന്നാൽ നഗ്നനേത്രങ്ങളുപയോഗിച്ചോ ബൈനോക്കുലറോ ദൂരദർശിനിയോ ഉപയോഗിച്ചോ വിവിധതരം പക്ഷികളെ നിരീക്ഷിക്കുകയും പഠിക്കുകയും ചെയ്യുന്ന കലയാണ്. ഇതിൽ പക്ഷികൾ പുറപ്പെടുവിക്കുന്ന ശബ്ദങ്ങളെ തിരിച്ചറിയലും ഉൾപ്പെടുന്നു. ആഹ്ലാദകരവും വിജ്ഞാനപ്രദവുമായ ഒരു ഹോബി എന്നതിലുപരി പ്രകൃതിയിലെ ജൈവവ്യവസ്ഥയെ കുറിച്ച് സൂക്ഷ്മമായി മനസ്സിലാക്കാനും പക്ഷിനിരീക്ഷണം സഹായിക്കുന്നു.
പ്രാരംഭം
ഏതൊരാൾക്കും ഏതു വയസ്സിലും എവിടെ എങ്ങനെ ജീവിച്ചാലും കൊണ്ടുനടക്കാൻ സാധിക്കുന്ന വിനോദമാണ് പക്ഷി നിരീക്ഷണം. നമ്മുടെ ചുറ്റുപാടും നിത്യവും നാം ധാരാളം പക്ഷികളെ കാണാറുണ്ട്. ഇവയുടെ പേരുകൾ പഠിക്കുക എന്നതാണ് പക്ഷി നിരീക്ഷണത്തിന്റെ തുടക്കം. കാലക്രമേണ അറുപതോ എഴുപതോ ജാതി പക്ഷികളെ തെറ്റാതെ തിരിച്ചറിയാൻ പഠിക്കുന്നതോടൊപ്പം തന്നെ അവയുടെ സവിശേഷതകളിലും നിങ്ങളുടെ ശ്രദ്ധ പതിഞ്ഞുതുടങ്ങും. പക്ഷികളുടെ പേരുകൾ പഠിക്കുമ്പോൾ ഇംഗ്ളീഷ് പേരു കൂടി പഠിക്കാൻ ശ്രമിക്കണം. പക്ഷികളെപ്പറ്റിയുള്ള നിരവധി ഇംഗ്ളീഷ് പുസ്തകങ്ങൾ രസിച്ചുവായിക്കാൻ കഴിയുമെന്നതാണ് ഇതിൻെറ ഗുണം.
രേഖപ്പെടുത്തൽ
നോട്ടുപുസ്തകത്തിൽ കുറിച്ചെടുക്കേണ്ട കാര്യങ്ങൾ ശബ്ദം കേട്ടുമാത്രം പക്ഷികളെ തിരിച്ചറിയുന്നത് ശരിയാവണമെന്നില്ല. മണ്ണാത്തിപ്പുള്ളും ആനറാഞ്ചിയുമെല്ലാം മറ്റു പക്ഷികളുടെ ശബ്ദം അനുകരിക്കുക പതിവാണ്. കുറിച്ചെടുക്കുന്ന വിവരങ്ങൾ കൃത്യമായാൽ നല്ളൊരു പക്ഷിപ്പുസ്തകത്തിൻെറ സഹായത്തോടെ പക്ഷികളെ എളുപ്പത്തിൽ കണ്ടെത്താം.
പക്ഷികളെ ആകർഷിക്കാൻ
കുടിക്കാനും കുളിക്കാനുമെല്ലാം വെള്ളം നിറച്ചുവെച്ച് നമ്മുടെ വീട്ടുവളപ്പിലേക്കും പക്ഷികളെ ആകർഷിക്കാം. മരച്ചില്ലകളിലോ മരക്കുറ്റികൾക്ക് മുകളിലോ ഒക്കെ വെള്ളം നിറച്ചുവെക്കാം. ചിരട്ടകളോ മൺപാത്രങ്ങളോ ഇതിനായി ഉപയോഗിക്കാം. ശല്യപ്പെടുത്തലുകളില്ലാതിരുന്നാൽ ‘ഈ ജലപാത്രങ്ങൾ’ തേടി പക്ഷികൾ എത്തിത്തുടങ്ങും. വേനൽക്കാലമായാൽ പക്ഷികളുടെ എണ്ണത്തിൽ വർധനയുണ്ടാകും. ഈ സമയത്ത് ദിവസവും രണ്ടു നേരമെങ്കിലും വെള്ളം നിറക്കേണ്ടിവരും. പാത്രങ്ങളിലെ അഴുക്കുവെള്ളം കളഞ്ഞ് ശുചിയാക്കാൻ പ്രത്യേകം ശ്രദ്ധിക്കണം.
മയിലും മലമുഴക്കി വേഴാമ്പലും
ഇന്ത്യയുടെ ദേശീയപക്ഷിയാണ് മയിൽ, നമ്മുടെ സംസ്ഥാനത്തിൻെറ ഒൗദ്യോഗിക പക്ഷിയാണ് മലമുഴക്കി വേഴാമ്പൽ. ഇന്ത്യയിലെ പക്ഷികളിൽ സൗന്ദര്യത്തിന്റെ കാര്യത്തിൽ മയിൽ തന്നെയാണ് മുന്നിൽ. മയിലുകളുടെ പീലിവിടർത്തിയാട്ടം ആരുടെയും മനം കവരും. ആൺമയിലുകളും പെൺമയിലുകളും തമ്മിൽ രൂപത്തിൽ പ്രകടമായ വ്യത്യാസങ്ങൾ കാണാം. ആൺമയിലുകൾക്ക് തലയിൽ ഉച്ചിപ്പൂവും കഴുത്തിന് നീലനിറവുമുണ്ടാകും. പെൺമയിലുകളെ പച്ച, തവിട്ട്, ചാരം നിറങ്ങളിലാണ് കാണുന്നത്. ഉയർന്ന മരങ്ങളും പൊന്തകളും ഇടതൂർന്നു നിൽക്കുന്ന വനങ്ങളുമാണ് മയിലുകളുടെ വാസസ്ഥലം. വൃക്ഷങ്ങളില്ലാത്ത വിശാലമായ പുൽപ്രദേശങ്ങളിലും നദീതീരങ്ങളിലും ഇവയെ കാണാം. സസ്യഭാഗങ്ങൾ, വിത്തുകൾ, ചെറുപ്രാണികൾ, ചിലന്തികൾ എന്നിവയെല്ലാമാണ് മയിലുകളുടെ ഭക്ഷണം. പീകോക് എന്നാണ് വിളിക്കാറെങ്കിലും, കോഴി വർഗത്തിൽപെട്ട ഇവയെ പീഫൗൾ (Peafowl) എന്നു വിളിക്കുന്നതാണ് ശരിയെന്ന് വിദഗ്ദ്ധർ ചൂണ്ടിക്കാട്ടുന്നു. പറക്കുമ്പോഴുണ്ടാകുന്ന ചിറകടിയുടെ മുഴക്കംകൊണ്ടാണ് കേരളത്തിൻെറ ഒൗദ്യോഗിക പക്ഷിക്ക് ‘മലമുഴക്കി’ (Great Indian Hornbill) എന്ന പേരുകിട്ടിയത്. കറുപ്പും വെളുപ്പും മഞ്ഞയും ചേർന്ന വർണശബളമായ നിറമാണ് ഈ പക്ഷിക്ക്. വലിപ്പമാകട്ടെ ഒരു കഴുകനോളം വരും. സമുദ്ര നിരപ്പിൽനിന്ന് ഏതാണ്ട് 5000 അടി ഉയരത്തിലുള്ള കാടുകളിലാണ് മലമുഴക്കികളുടെ താമസം. കണ്ണുകൾ നോക്കിയാൽ ആൺപക്ഷിയെയും പെൺപക്ഷിയെയും തിരിച്ചറിയാം. ആൺപക്ഷികളുടെ കണ്ണുകൾ ചുവന്നിരിക്കും. പിടയുടേത് നീലയോ വെളുപ്പോ ആയിരിക്കും. കായ്കളും പഴങ്ങളുമാണ് ഇവയുടെ പ്രധാന ആഹാരം. ഏതാണ്ട് അമ്പത് വർഷം ഇത്തരം വേഴാമ്പലുകൾ ജീവിക്കാറുണ്ട്.
പക്ഷിനീരീക്ഷകർ
ഇന്ത്യയിലെ പ്രശസ്തനായ പക്ഷിനിരീ‍ക്ഷകനായിരുന്നു ഡോ. സാലിം അലിയും ഇന്ദുചൂഡനും. ലോകപ്രശസ്തനായ പക്ഷിനിരീക്ഷകൻ ഡോ. സാലിം അലിയുടെ ജന്മദിനമാണ് നവംബർ 12. പക്ഷിമനുഷ്യൻ എന്നറിയപ്പെടുന്ന ഇദ്ദേഹത്തിന്റെ പിറന്നാൾദിനമാണ് ദേശീയ പക്ഷി നിരീക്ഷണദിനമായി ആഘോഷിക്കുന്നത്. 1896ൽ മുംബൈയിലായിരുന്നു ഇദ്ദേഹത്തിൻെറ ജനനം. ചെറുപ്പം മുതൽ തന്നെ പക്ഷികളെ സ്നേഹിച്ചു തുടങ്ങിയ സാലിം അലി, പക്ഷികളുമായി ബന്ധപ്പെട്ട നിരവധി പുസ്തകങ്ങൾ രചിച്ചിട്ടുണ്ട്. ‘ഫാൾ ഓഫ് എ സ്പാരോ’യാണ് (ഒരു കുരുവിയുടെ പതനം) ആത്മകഥ. ദ ബുക് ഓഫ് ഇന്ത്യൻ ബേഡ്സ്, ബേസ്ഡ് ഓഫ് കേരള, ഹാൻഡ്ബുക് ഓഫ് ദ ബേഡ്സ് ഓഫ് ഇന്ത്യ ആൻഡ് പാകിസ്താൻ തുടങ്ങിയവയാണ് പ്രധാന പുസ്തകങ്ങൾ. പത്മശ്രീ, പത്മവിഭൂഷൺ തുടങ്ങി ഒട്ടേറെ ബഹുമതികൾക്ക് അർഹനായി. 1987 ജൂലൈ 27ന് സാലിം അലി ഈ ലോകത്തോട് വിടപറഞ്ഞു.
പുറത്തേക്കുള്ള കണ്ണികൾ
http://www.kolkatabirds.com/ | ഇന്ത്യയിലെ പക്ഷികളെ പറ്റികളെ മുഴുവൻ വിവരങ്ങളും http://www.birding.in/
അവലംബം
വർഗ്ഗം:വിനോദങ്ങൾ
സൺ മൂൺ തടാകം
തായ്‍വാനിലെ ഏറ്റവും വലിയ സ്വാഭാവിക തടാകമാണ് സണ‍്‍ മൂൺ തടാകം. ഇത് സ്ഥിതി ചെയ്യുന്നത്, തയ്‍വാൻ ദ്വീപിലെ നൻ‍റ്റൌ പർവ്വത്തിലാണ്.
ഈ പ്രദേശത്തിൻറ അനുപമമായ സൌന്ദര്യമാണ് തടാകത്തിൻറെ പേരിനു നിദാനം. തടാകത്തിൻറെ കിഴക്കു ഭാഗം സൂര്യനേപ്പോലെ വൃത്താകൃതിയിലാണ്. തടാകത്തിൻറെ പടിഞ്ഞാറു വശം അർദ്ധ ചന്ദ്രൻറ ആകൃതിയിലാണ്.
എല്ലാ വർഷങ്ങളിലും ശരത്‌കാലത്തിൻറ പകുതി പിന്നിടുമ്പോൾ ഇവിടെ ആഘോഷം നടത്താറുണ്ട്. മൂന്നു കിലോമീറ്റർ ദുരം പിന്നിടേണ്ട ഒരു നീന്തൽ മത്സരമാണിത്. “സ്വിമ്മിംഗ് കാർണിവൽ ഓഫ് സൺ മൂൺ‌ ലേക്ക” എന്നാണ് ഈ ആഘോഷത്തിനു നൽകിയിരിക്കുന്ന പേര്. ഈ ആഘോഷത്തിൽ പങ്കെടുക്കുവാൻ ആയിരക്കണക്കിനു നീന്തൽ താരങ്ങൾ ഈ തടാകത്തിലേയ്ക്ക് എത്തിച്ചേരുന്നു. ഈ ആഘോഷത്തിൻറ വേളയിൽ മാത്രമാണ് നീന്തുന്നവർക്ക് തടാകത്തിൽ പ്രവേശനം അനുവദിച്ചിട്ടുള്ളത്. 2016 ലെ ആഘോഷം സെപ്റ്റംബർ 15 ന് ആയിരുന്നു.
ഈ പ്രദേശത്തെ ആദിമനിവാസികളായ താവോ ഗോത്രക്കാക്കാരുടെ താമസ സ്ഥലം ദ്വീപിനു ചുറ്റുപാടുമുള്ള പ്രദേശങ്ങളാണ്. ഇത്ത താവോ എന്ന പട്ടണം തടാകത്തിന് സമീപത്തായിട്ടാണ്.
ദ്വീപിന് ഒത്ത നടുക്കായി ഒരു ചെറുദ്വീപ് നിലനിൽക്കുന്നുണ്ട്. ഈ ദ്വീപൻറെ പേര് ലുലു എന്നാണ്. പൊതുജനങ്ങൾക്കും സഞ്ചാരികൾക്കും ഈ ദ്വീപിൽ പ്രവേശനം നിഷേധിച്ചിരിക്കുന്നു. ഈ ദ്വീപിലാണ് ആദിമഗോത്രക്കാർ മതപരമായി ചടങ്ങകൾ നടത്തുന്നത്.
ഫോർമോസാ അബോറജിനൽ കൾച്ചർ വില്ലേജ് (九族文化村) തീം പാർക്ക് സ്ഥിതി ചെയ്യുന്നത് സൺ മൂൺ തടാകത്തിനു സമീപസ്ഥമായിട്ടാണ്. ഇവിടെയ്ക്കു പോകുവാൻ റോപ് വേ സൌകര്യം ഒരുക്കിയിരിക്കുന്നു.
ഭൂമിശാസ്ത്രം
തടാകത്തിൻ നീന്തുന്നതിനു നിരോധനം നിലനിൽക്കുന്നു. തടാകവും പരിസര പ്രദേശങ്ങളും തായ്‍വാനിലെ പതിമൂന്നു സംരക്ഷിത കാഴ്ച് പ്രദേശങ്ങളിലൊന്നായി പ്രഖ്യാപിക്കപ്പെട്ടിരിക്കുന്നു.
ചരിത്രം
പഴയ ഇംഗ്ലീഷ് ലിഖിതങ്ങളില് ഈ തടാകത്തെ, പതിനേഴാം നൂറ്റാണ്ടിലെ ഡച്ച് മിഷണറിയായിരുന്ന ജോർജിയസ് കാൻഡിഡ്യൂസിനെ അനുസ്മരിച്ച്, ലേക്ക് കാൻഡിഡ്യസ്‍ എന്നു പറഞ്ഞിരിക്കുന്നു. തടാകത്തനു നടുവിലെ ലുലു ദ്വീപ് താവോ ഗോത്രക്കാരുടെ പുണ്യസ്ഥലമാണ്. ഐതിഹ്യ പ്രകാരം പ്രാചീനകാലത്ത് സമീപത്തെ മലനിരകളിൽ നിന്ന് ഒരു വെളുത്ത മാനിനെ പിന്തുടർന്നു വന്ന താവോ വർഗ്ഗത്തിലെ ഏതാനും വേട്ടക്കാർ താവോ തടാകം കണ്ടെത്തുകയാണുണ്ടായ്. ഈ തടാകത്തിൻറെയു സമീപ പ്രദേശങ്ങളുടെയും സൌന്ദര്യത്തിൽ അവർ മതിമറന്നു പോയി. തടാകത്തിൽ വളരെയധികം മീനുകളുമുണ്ടായിരുന്നു. ഇന്ന് ഒരു വെളുത്ത മാനിൻറെ മാർബിൾ പ്രതിമ ലുലു ദ്വീപിൽ സ്ഥാപിച്ചിരിക്കുന്നു.
ജപ്പാൻകാരുടെ ഭരണകാലത്ത് ഈ ദ്വീപിന് ജെയ്ഡ് ഐലൻറ് എന്നു പുനർനാമകരണം ചെയ്തിരുന്നു. (Japanese: 玉島?). ചിയാങ് കൈഷക്കിൻറെ ദേശീയ സർ‌ക്കാർ തായ്‍ലാൻറിലേയ്ക്ക് സ്ഥാനം മാറ്റിയപ്പോൾ തടാകം കുവാങ്-ഹുവ ദ്വീപ് എന്നു പേരു വീണ്ടു മാറ്റി. 1978 ൽ പ്രാദേശക സർക്കാർ വിവാഹങ്ങള് നടത്തുവാനായി ഇവിടെ ഒരു മണ്ഡപം നിർമ്മിച്ചിരുന്നു. 1999 ലെ ഭൂമികുലുക്കത്തില ഈ മണ്ഡപം തകരുകയും ദ്വീപിൻറെ ഏതാനും ഭാഗങ്ങൾ വെള്ളത്തിൽ മുങ്ങിപ്പോകുകയും ചെയ്തിരുന്നു. 1999 ലെ ഭൂമികുലുക്കത്തിനു ശേഷം ഈ ദ്വീപിന് താവോ ഭാഷയിൽ ലുലു എന്നു പേരിട്ടു.
സൺ മൂൺ തടാകത്തിൽ 1919 മുതൽ അനേകം ജലവൈദ്യുത പദ്ധതികൾ സ്ഥാപിച്ചിട്ടുണ്ട്. മിങ്ടാന പമ്പ്ഡ് സ്റ്റോറേജ് ഹൈഡ്രോ പവർ പ്ലാൻറ്, മിൻഹു പമ്പ്ഡ് സ്റ്റോറേജ് ഹൈഡ്രോ പവർ പ്ലാൻറ് എന്നിവ അതിൽ പ്രധാനപ്പെട്ടതാണ്. 1934 ൽ ആദ്യത്തെ ജലവൈദ്യുത പദ്ധതി പൂർത്തിയായപ്പോൾ ഈ മേഖലിയിലെ അക്കാലത്തെ ഒരു പ്രധാന നിർമ്മിതിയായിട്ടാണ് ഇതു കണക്കാക്കിയിരുന്നത്. 1934 ൽ പൂർത്തിയായ വുജിയെ അണക്കെട്ട്, ഷുവോഷൂയി നദിയിലെ ജലം തിരിച്ചു വിട്ട് സൺ മൂൺ തടാകത്തിലെ ജലവൈദ്യുതിയുടെ അളവു കൂട്ടുവാൻ വിഭാവനം ചെയ്താണ് നിർമ്മിക്കപ്പെട്ടത്. അണക്കെട്ടുകളുടെ നിർമ്മാണത്തെ എളുപ്പമാക്കുവാൻ സമീപത്തുകൂടി ജിജി ലൈൻ റെയിൽ റോഡും അക്കാലത്ത് നിർമ്മിക്കപ്പെട്ടു.
അവലംബം
വർഗ്ഗം:ഏഷ്യയിലെ തടാകങ്ങൾ വർഗ്ഗം:തായ്‌വാൻ
ആഗ്നസ് ബ്രൗൺ
ഒരു സ്കോട്ടിഷ് സ്വദേശിയായ സഫ്രാജിസ്റ്റും എഴുത്തുകാരിയുമായിരുന്നു ആഗ്നസ് ഹെൻഡേഴ്സൺ ബ്രൗൺ. നാനി ബ്രൗൺ എന്നും അവർ അറിയപ്പെടുന്നു (ജീവിതകാലം,12 ഏപ്രിൽ 1866 - ഡിസംബർ 1, 1943). 1912 ൽ എഡിൻ‌ബർഗിൽ നിന്ന് ലണ്ടനിലേക്ക് നടന്ന ബ്രൗൺ വുമണിലൊരാളായിരുന്ന അവർ സ്കോട്ട്ലൻഡിലെ ആദ്യകാല വനിതാ സൈക്ലിസ്റ്റുമായിരുന്നു. അവർ സ്കോട്ടിഷ് വിമൻസ് റൂറൽ ഇൻസ്റ്റിറ്റ്യൂട്ടിന്റെ സ്ഥാപക അംഗമായിരുന്നു.
ജീവിതം
1866 ൽ എഡിൻ‌ബർഗിൽ വില്യം ("ഡ്യൂറി") ബ്രൗണിനും (1858-1921) ഭാര്യ ജെസ്സി വിഷാർട്ട് ഹെൻഡേഴ്സണിനും ബ്രൗൺ ജനിച്ചു. എഡിൻ‌ബർഗ് കാസ്റ്റിലിന് അഭിമുഖമായി 125 പ്രിൻസസ് സ്ട്രീറ്റിലാണ് ഈ കുടുംബം താമസിച്ചിരുന്നത്. അവരുടെ പിതാവ് ഒരു വനിതാവകാശ പ്രവർത്തകനായിരുന്നു. നികുതികളോടുള്ള അദ്ദേഹത്തിന്റെ എതിർപ്പ് ലിംഗഭേദം തമ്മിലുള്ള വ്യത്യാസം അദ്ദേഹത്തെ കാൽട്ടൺ ഗാവിൽ അവസാനിപ്പിക്കാൻ കാരണമായി. അവരുടെ പിതാവ് വില്യം ബ്രൗൺ & സൺസ് എന്ന പേരിൽ നിരവധി ഫ്രൂട്ട് ഷോപ്പുകൾ നടത്തിയിരുന്നുവെങ്കിലും പെൺമക്കളായ ആഗ്നസ്, ജെസ്സി എന്നിവരെ നന്നായി പരിശീലിപ്പിക്കുകയും അദ്ദേഹം എതിർത്ത നിയമങ്ങൾക്ക് വഴങ്ങാൻ വിസമ്മതിക്കുകയും ചെയ്തു. . തന്റെ അനുഭവങ്ങളെക്കുറിച്ച് അദ്ദേഹം ഒരു പുസ്തകം എഴുതി.
പാൻഖർസ്റ്റുകളുടെ സ്വേച്ഛാധിപത്യത്തിന് മറുപടിയായി 1907-ൽ സൃഷ്ടിക്കപ്പെട്ട വോട്ടവകാശ സംഘടനയായ വിമൻസ് ഫ്രീഡം ലീഗിന്റെ പ്രവർത്തകനായിരുന്നു ബ്രൗൺ. "തവിട്ട് നിറമുള്ള സ്ത്രീകളിൽ" ഒരാളാകാൻ അവർ സന്നദ്ധയായി. "ബ്രൗൺ വുമൺ" എന്ന പേര് അവരുടെ പേരല്ല, മറിച്ച് നടക്കാൻ പോകുന്നവർ ധരിച്ചിരുന്ന തവിട്ട് കോട്ടുകളുടെ പേരിലാണ്. ഫ്ലോറൻസ് ഗെർട്രൂഡ് ഡി ഫോൺബ്ലാങ്കിന്റെ ആശയമായിരുന്നു. അവളും ബ്രൗണും സാറാ ബെനറ്റും ഉൾപ്പെടെ മറ്റ് നാല് പേരും 1912-ൽ എഡിൻബർഗിൽ നിന്ന് ലണ്ടനിലേക്ക് നടക്കാൻ പുറപ്പെട്ടു. അവർ വെള്ള സ്കാർഫുകളും പച്ച തൊപ്പികളും ധരിച്ചിരുന്നു. അവർ യാത്ര ചെയ്യുമ്പോൾ സ്ത്രീകളുടെ അവകാശങ്ങൾക്കായി ഒരു നിവേദനത്തിനായി ഒപ്പുകൾ ശേഖരിച്ചു. കാൽനടയാത്രക്കാർക്ക് പതിനഞ്ച് മൈൽ നടന്ന് എല്ലാ ദിവസവും ഒരു മീറ്റിംഗിൽ പങ്കെടുക്കേണ്ടി വന്നു. അങ്ങനെ അവർക്ക് ലണ്ടനിലെത്താൻ അഞ്ചാഴ്ചയെടുത്തു. അവർ A6 ന്റെ വഴി പിന്തുടർന്നു. വഴിയിൽ മറ്റുള്ളവരും അവർക്കൊപ്പം ചേർന്നു. ബെർവിക്കിനടുത്ത് ഒരു ദിവസം, പ്രാദേശിക പാർലമെന്റ് അംഗം സ്വാഗതം ചെയ്യുന്നതിന് മുമ്പ് അവർ 30 മൈലിലധികം നടന്നു. ഒടുവിൽ അവർ നവംബർ 16 ന് ലണ്ടനിലെത്തി. അവിടെ അവരുടെ കുതിരയും വണ്ടിയും സ്കോട്ട്ലൻഡിലേക്ക് തിരിച്ചയച്ചു. അവർ ട്യൂബ് വഴി ട്രാഫൽഗർ സ്ക്വയറിലേക്ക് പോയി. അവിടെ കാൽനടക്കാർ സംഗീതത്തിലേക്ക് പ്രവേശിച്ചു. റോസാലി ഗാർഡിനർ ജോൺസ് "പാൻഖർസ്റ്റുകളുടെ" പിന്തുണക്കാരിയായിരുന്നു. "ബ്രൗൺ വുമൺ" നടത്തത്തിന് സമാനമായി അവർ അമേരിക്കയിൽ നടത്തം സംഘടിപ്പിച്ചു. 1912 ഡിസംബറിൽ ന്യൂയോർക്കിലെ അൽബാനിയിലേക്കുള്ള വർദ്ധനവ് ജോൺസ് സഫ്‌റേജ് ഹൈക്കുകളിൽ ഒന്നാണ്.
ഒരു യഥാർത്ഥ രാഷ്ട്രീയ തടവുകാരനായിരുന്ന ഒരു പിതാവിനൊപ്പം, പുരുഷന്മാർക്ക് വിമൻസ് ഫ്രീഡം ലീഗിൽ അംഗങ്ങളാകാമെന്ന ആശയത്തെ അവർ പിന്തുണച്ചു. 1913-ൽ ഒരു കൂട്ടം പ്രൊഫഷണൽ പുരുഷന്മാർ സ്ത്രീകൾക്ക് വോട്ട് വിപുലീകരിക്കുന്നതിനെക്കുറിച്ച് ചർച്ച ചെയ്യാൻ അസ്‌ക്വിത്തുമായി ഒരു കൂടിക്കാഴ്ച നടത്തുന്നതിൽ പരാജയപ്പെട്ടു. ആ ഗ്രൂപ്പ് നോർത്തേൺ മെൻസ് ഫെഡറേഷൻ ഫോർ വിമൻസ് സഫ്‌റേജ് രൂപീകരിച്ചു, ആഗ്നസ് അവരുടെ സെക്രട്ടറിയാകാൻ സന്നദ്ധയായി.
അവലംബം
വർഗ്ഗം:1943-ൽ മരിച്ചവർ വർഗ്ഗം:1866-ൽ ജനിച്ചവർ
ലീല സുമന്ത് മൂൽഗവോക്കർ
രക്തദാനമേഖലയിലെ അഗ്രഗാമിയായ പ്രവർത്തനം നടത്തിയതിനു പദ്മശ്രീ പുരസ്കാര ലഭിച്ച സാമൂഹിക പ്രവർത്തകയാണ് ലീല സുമന്ത് മൂൽഗവോക്കർ. Leela Sumant Moolgaokar (മറാഠി: लीला सुमंत मुळगावकर) (10 October 1916 - 20 May 1992)
റഫറൻസുകൾ
വർഗ്ഗം:1916-ൽ ജനിച്ചവർ വർഗ്ഗം:1992-ൽ മരിച്ചവർ വർഗ്ഗം:മറാഠികൾ വർഗ്ഗം:മുംബൈയിൽ നിന്നുള്ള വ്യക്തികൾ
മഹേഷ് നാരായണൻ
കേരളത്തിലെ യുവ ശില്പികളിൽ ഒരാളാണ് മഹേഷ് നാരായണൻ. (ജനനം 1985). സഹോദരങ്ങളായ മനേഷ്, മുകേഷ്‌ എന്നിവരും ചിത്രകലയിൽ പ്രാവിണ്യമുള്ളവരാണ്.
പട്ടാമ്പി ശില്പചിത്ര ഫൈനാർട്‌സ്‌ കോളേജിൽ നിന്ന് പഠനം പൂർത്തിയാക്കിയ മഹേഷ് ഇതിനോടകം നിരവധി ശില്പങ്ങളും ചിത്രങ്ങളും പൂർത്തിയാക്കിയിട്ടുണ്ട്. ചളവറ ഗ്രാമപഞ്ചായത്ത് സ്‌കൂൾപറമ്പിൽ മഹേഷ് നാരായണൻ നിർമ്മിച്ച ഗാന്ധി ചത്വരം 2015 ലെ സ്വാതന്ത്ര്യദിനാഘോഷങ്ങളോടനുബന്ധിച്ച് ഉദ്ഘാടനം ചെയ്തു.
തുടവലം
ലഘുവായി എണ്ണയിലോ നെയ്യിലോ വറുത്തു കഴിക്കാൻ കഴിയുന്ന തക്കാളി കുടുംബത്തിലെ ഒരു കുറ്റിച്ചെടിയാണ് തുടവലം (Tamil: தூதுவளை).
ഇലയടക്കം ചെടിയിൽ ആകെ മുള്ളുകളാണ്. മുള്ളുകളിൽ ചെറിയ വിഷാംശമുള്ളതിനാൽ പാചകത്തിനുമുൻപ് മുള്ളുകൾ നീക്കം ചെയ്യേണ്ടതാണ്. ഇലയുണക്കിപ്പൊടിച്ചു സൂക്ഷിക്കാറുണ്ട്. ഇന്ത്യയടക്കമുള്ള ചില ഉഷ്ണമേഖലാരാജ്യങ്ങളിൽ ഈ പൊടി പനിക്കും ജലദോഷത്തിനുമെല്ലാം ഔഷധമായി ഉപയോഗിക്കറുണ്ട്.
പുറത്തേക്കുള്ള കണ്ണികൾ
വർഗ്ഗം:കുറ്റിച്ചെടികൾ വർഗ്ഗം:വിഷച്ചെടികൾ വർഗ്ഗം:ഭക്ഷ്യയോഗ്യമായ ഇലകൾ ഉള്ള സസ്യങ്ങൾ
ബെരെന്റ്സ് കടൽ
ആർട്ടിക് സമുദ്രത്തിലെ ഒരു കടലാണ് ബെരെന്റ്സ് കടൽ (Barents Sea Barentshavet; Баренцево море, Barentsevo More) നേർവെയുടെയും റഷ്യയുടെയും വടക്കായി സ്ഥിതി ചെയ്യുന്നു. മദ്ധ്യകാലത്തു തന്നെ റഷ്യക്കാർ മർമാൻ കടൽ എന്ന് വിളിച്ചിരുന്ന ഈ കടലിന്റെ ഇപ്പോളത്തെ പേർ ഡച്ച് നാവികനായിരുന്ന വില്ലെം ബെരെന്റ്സിന്റെ പേരിൽ നിന്നുമാണ്.
താരതമ്യേന ആഴം കുറഞ്ഞ വൻകരത്തട്ടോടു കൂടിയ കടലാണ് ബെരെന്റ്സ് കടൽ. ഇതിന്റെ ശരാശരി ആഴം 230 m ആണ്. മത്സ്യബന്ധനത്തിനും ഹൈഡ്രോകാർബൺ പര്യവേക്ഷണത്തിനും പേരുകേട്ടതാണിത്. തെക്ക് കോല മുനമ്പ് പടിഞ്ഞാറ് നോർവീജിയൻ കടൽ,വടക്ക് പടിഞ്ഞാറ് സ്വാൾബാഡ് ദ്വീപസമൂഹം, വടക്ക് കിഴക്ക്  ഫ്രാസ് ജൊസെഫ് ലാന്റ് കിഴക്ക് നൊവായ സെമ്ല്യ എന്നിവയ്ക്കിടയിലായി  ബെരെന്റ്സ്  കടൽ സ്ഥിതിചെയ്യുന്നു. ബെരെന്റ്സ് കടലിലെ കാര കടലിൽനിന്നും വേർതിരിക്കുന്ന ദ്വീപുകളായ നൊവായ സെമ്ല്യ, യുറാൾ പർവ്വതനിരകളുടെ അറ്റമാണ്.
ഭൂമിശാസ്ത്രം
ബെരെന്റ്സ് കടലിന്റെ തെക്കേ പകുതി,  നോർത്ത് അറ്റ്ലാന്റിക് കടലൊഴുക്കിനാൽ വർഷം മുഴുവൻ ഹിമരഹിതമായി കഴിയുന്നു
നൊവായ സെമ്ല്യയിലെ പ്രദേശങ്ങളിലെ ഹിമാനികൾ ഏകദേശം 10,000 വർഷങ്ങൾക്കുമുമ്പേയാണ് ഉരുകിയത്.
വർഗ്ഗം:ആർട്ടിക് സമുദ്രം
പട്ടക്കണ്ണൻ എരണ്ട
പട്ടക്കണ്ണൻ എരണ്ടയെ   ഇംഗ്ലീഷിൽ  Eurasian Teal എന്നും Common Teal എന്നും വിളിക്കാറുണ്ട്. ശാസ്ത്രീയ നാമം Anas crecca എന്നാണ്. ഇവ സാധാരണയായി എല്ലായിടത്തും കാണുന്ന ഒരു താറാവാണ്. ഇത് മിതോഷ്ണാകാലാവസ്ഥയിൽ യൂറേഷ്യയിൽ പ്രജനനം നടത്തുന്നു. ശീതകാലത്ത് തെക്കു ഭാഗത്തേക്ക് ദേശാടനം നടത്തുന്നു.
ഇവ പ്രജനകാലമൊഴികെ എപ്പോഴും കൂട്ടമായി വസിക്കുന്നവയാണ്. ഇവയെ തണ്ണീർ തടങ്ങളിൽ സാധാരണയായി കാണാം. വിത്തുകളും നട്ടെല്ലില്ലാത്ത ജലജീവികളുമാണ് ഭക്ഷണം.
ഡി. വീരേന്ദ്ര ഹെഗ്ഡെ
ജീവിതരേഖ
ധർമ്മസ്ഥല ക്ഷേത്രത്തിന്റെ ധർമ്മാധികാരിയായിരുന്ന രത്നവർമ്മ ഹെഗ്ഡെയുടെയും രത്നമ്മ ഹെഗ്ഡെയുടെയും മകനാണ്. ബണ്ട് സമുദായത്തിലെ ജൈന വിഭാഗത്തിൽപ്പെട്ടയാളാണ് ഇദ്ദേഹം വിദ്യാഭ്യാസ സാംസ്കാരിക മേഖലകളിൽ നിരവധി സംഭാവനകൾ നൽകി. മജ്ഞുവാണി എന്ന കലാ സാംസ്കാരിക മാസിക പുറത്തിറക്കുന്നു. പ്രകൃതി ചികിത്സ, യോഗ എന്നിവയുടെ പ്രചാരകനാണ്. യക്ഷഗാനം എന്ന കലാരൂപം തനതു നിലയിൽ പുനർജ്ജീവിപ്പിക്കാനുള്ള ശ്രമങ്ങളിൽ സജീവമാണ്.
പുറം കണ്ണികൾ
വർഗ്ഗം:മതനേതാക്കൾ വർഗ്ഗം:പത്മഭൂഷൺ പുരസ്കാരം ലഭിച്ചവർ വർഗ്ഗം:പത്മവിഭൂഷൺ പുരസ്കാരം ലഭിച്ചവർ വർഗ്ഗം:1948-ൽ ജനിച്ചവർ വർഗ്ഗം:നവംബർ 25-ന് ജനിച്ചവർ വർഗ്ഗം:സാമൂഹ്യപ്രവർത്തനത്തിൽ പദ്മവിഭൂഷൺ അവാർഡ് ലഭിച്ചവർ
നെൽപ്പൊട്ടൻ
നെൽപ്പൊട്ടനെ ഇംഗ്ലീഷിൽ Golden-headed Cisticola അല്ലെങ്കിൽ  Bright-headed Cisticola എന്നു പറയും. ശാസ്ത്രീയ നാമം Cisticola exilis എന്നാണ്
വിതരണം
ഇന്ത്യ മുതൽ ഓസ്ട്രേലിയ വരെ കാണുന്നു.
വിവരണം
പ്രജനന കാലത്ത് പൂവന്റെ തല, കഴുത്ത്, നെഞ്ച് എന്നിവ സ്വർണ്ണ നിറം സ്വർണ്ണനിറം കലർന്ന ഓറഞ്ചു നിറമായിരിക്കും. വാലു് തണുപ്പുകാലത്തെ അപേക്ഷിച്ച് ചെറുതാണ്.
പക്ഷികളിലെ ഏറ്റവും നല്ല തുന്നൽക്കാരനാണ്. ചിലന്തി വലയുടെ നൂലുകൾ ഉപയോഗിച്ചാണ് കൂട് നെയ്യുന്നത്.
രാജ്ഭവൻ, ഇറ്റാനഗർ
അരുണാചൽ പ്രദേശ് ഗവർണറുടെ ഔദ്യോഗിക വസതിയാണ് "രാജ്ഭവൻ ഇറ്റാനഗർ" (പരിഭാഷ : സർക്കാർ ഹൗസ് ). അരുണാചൽ പ്രദേശിലെ ഇറ്റാനഗറിന്റെ തലസ്ഥാന നഗരത്തിലാണ് ഇത് സ്ഥിതി ചെയ്യുന്നത്. ബിഡി മിശ്രയാണ് അരുണാചൽ പ്രദേശിന്റെ ഇപ്പോഴത്തെ ഗവർണർ.
ചരിത്രം
1977 ഏപ്രിൽ 17-ന് അരുണാചൽ പ്രദേശിന്റെ അന്നത്തെ ലഫ്റ്റനന്റ് ഗവർണറായിരുന്ന അന്തരിച്ച ശ്രീ കെഎഎ രാജയാണ് രാജ്ഭവന്റെ അടിത്തറ പാകിയത്.
കെട്ടിടത്തിന്റെ വിശദാംശങ്ങൾ
"ഇറ്റാ-ഫോർട്ട്" (കിഴക്കൻ കവാടം) എന്നറിയപ്പെടുന്ന ചരിത്ര സ്മാരകത്തിന് അടുത്തുള്ള ഒരു കുന്നിൻ മുകളിലാണ് ഇത് സ്ഥിതി ചെയ്യുന്നത്. പുൽത്തകിടിയും പൂന്തോട്ടവും അടുക്കളത്തോട്ടവും ഫലവൃക്ഷങ്ങളും അടങ്ങുന്ന ഏകദേശം 27 ഏക്കർ (110,000 മീ 2 ) ആണ് കോമ്പൗണ്ടിന്റെ വിസ്തീർണ്ണം.
പ്രധാന കെട്ടിടത്തിൽ ഗവർണറുടെ സ്യൂട്ട് അറ്റാച്ച്ഡ് ഡൈനിംഗ്, സ്റ്റഡി റൂമുകൾ, മൂന്ന് അതിഥി മുറികൾ, അതായത് ഒന്നാം നിലയിൽ "ടിറാപ്പ്" "ലോഹിത്", "സിയാങ്" എന്നിവയും താഴത്തെ നിലയിൽ "കമേംഗ്", "സുബൻസിരി" എന്നിങ്ങനെ 2 അതിഥി മുറികളും ഉൾപ്പെടുന്നു. ഇവ കൂടാതെ അതിഥികൾക്കായി "തവാങ്", "ദിരാംഗ്", "ചാംഗ്ലാംഗ്" എന്നീ മൂന്ന് അനെക്സ് മുറികളും ഉണ്ട്.
ഗവർണറുടെ ഓഫീസ് മുറിയും എഡിസിയുടെ മുറിയും പിഎസ്സിന്റെ മുറിയും താഴത്തെ നിലയിലാണ്. ഒരു ലൈബ്രറി മുറിയും മീറ്റിംഗ് ഹാളുകളും ഉണ്ട്. അതായത് ഗാന്ധി ഹാൾ, താഴത്തെ നിലയിൽ സിദ്ധാർത്ഥ് ഹാൾ, ഒന്നാം നിലയിൽ ഗായത്രി ഹാൾ.
രണ്ട് അടുക്കളകളുണ്ട് - H.E യുടെ സ്വകാര്യ അടുക്കള ഒന്നാം നിലയിലാണ്. താഴത്തെ നിലയിലെ അടുക്കള അതിഥികൾക്കും ഇടയ്ക്കിടെയുള്ള പാർട്ടികൾക്കും വേണ്ടിയുള്ളതാണ്.
രാജ്ഭവനിൽ ഒരു ബില്യാർഡ് റൂം, ഒരു ലോൺ ടെന്നീസ് കോർട്ട്, ഒരു ബാഡ്മിന്റൺ കോർട്ട്; ഒമ്പത് ദ്വാരങ്ങളുള്ള ഒരു ഗോൾഫ് കോഴ്‌സും ഇത് കുറച്ച് പുനരുജ്ജീവനത്തിന് കാരണമാകും. രാജ്ഭവനോടു ചേർന്ന് ഒരു ഹെലിപാഡും ഉണ്ട്.
പ്രധാന 2 നില കെട്ടിടം, സെക്രട്ടേറിയറ്റ് കെട്ടിടം, ദർബാർ ഹാൾ എന്നിവ ഉൾപ്പെടുന്നതാണ് വീട്. വിഐപി ഗസ്റ്റ് ഹൗസ് സംസ്ഥാന പിഡബ്ല്യുഡിയുടെ നിർമ്മാണത്തിലാണ്. വർഗ്ഗം:അരുണാചൽ പ്രദേശിന്റെ ഗവർണർമാർ
സെസിൽ ഷാർപ്പ്
ഒരു നാടോടി ഗാനശേഖരണക്കാരനും സംഗീതജ്ഞനും സംഗീതസംവിധായകനുമായിരുന്നു സെസിൽ ജെയിംസ് ഷാർപ്പ് (22 നവംബർ 1859 - 23 ജൂൺ 1924). കളക്ടർ, ആർക്കൈവിസ്റ്റ്, അധ്യാപകൻ, പ്രമോട്ടർ എന്നീ നിലകളിൽ ഇംഗ്ലണ്ടിലെ നാടോടി ഗാന പുനരുജ്ജീവനത്തിന്റെ പ്രധാന നേതാവായിരുന്നു അദ്ദേഹം. ഗ്രാമീണ ഇംഗ്ലണ്ടിൽ നിന്നും യുണൈറ്റഡ് സ്റ്റേറ്റ്സിലെ സതേൺ അപ്പലാച്ചിയൻസ് മേഖലയിൽ നിന്നും അദ്ദേഹം ആയിരക്കണക്കിന് രാഗങ്ങൾ ശേഖരിച്ചു ഇംഗ്ലീഷ് നാടോടി ഗാനം: ചില നിഗമനങ്ങൾ എന്ന സ്വാധീനമുള്ള വാല്യം എഴുതി.
അതിജീവിക്കുന്ന ഗ്രാമീണ നാടോടി നൃത്തങ്ങളെയും രേഖാമൂലമുള്ള ഉറവിടങ്ങളെയും കുറിച്ചുള്ള തന്റെ പഠനത്തെ അടിസ്ഥാനമാക്കി, ഇംഗ്ലീഷ് കൺട്രി ഡാൻസ്, മോറിസ് നൃത്തം എന്നിവയുടെ ഒളിഞ്ഞിരിക്കുന്ന സമ്പ്രദായങ്ങൾ അദ്ദേഹം ശേഖരിക്കുകയും ക്യൂറേറ്റ് ചെയ്യുകയും ജനപ്രിയമാക്കുകയും ചെയ്തു. 1911-ൽ അദ്ദേഹം ഇംഗ്ലീഷ് ഫോക്ക് ഡാൻസ് സൊസൈറ്റി (ഇത് പിന്നീട് ഇംഗ്ലീഷ് ഫോക്ക് ഡാൻസ് ആൻഡ് സോംഗ് സൊസൈറ്റിയിൽ ലയിപ്പിച്ചു) സ്ഥാപിച്ചു.
ഷാർപ്പിന്റെ പാരമ്പര്യം അദ്ദേഹം സംരക്ഷിക്കാൻ സഹായിച്ച നാടോടി സംഗീതത്തിലും നൃത്തങ്ങളിലും നിലനിൽക്കുന്നു. അവയിൽ ചിലത് ഇന്നും അവതരിപ്പിക്കപ്പെടുന്നു. 1960-കളിലെ ബ്രിട്ടീഷ് നാടോടി നവോത്ഥാനത്തിലെ ഏറ്റവും പ്രശസ്തരായ പല സംഗീതജ്ഞരും, ഉദാഹരണത്തിന്, ഷാർപ്പ് ശേഖരിച്ച ഗാനങ്ങൾ അവരുടെ സംഗീതത്തിൽ ഉപയോഗിക്കുകയും അദ്ദേഹത്തിന്റെ സംഭാവന മനസ്സിലാക്കുകയും ചെയ്തു.
ആദ്യകാല ജീവിതം
സറേയിലെ കാംബർവെല്ലിലാണ് ഷാർപ്പ് ജനിച്ചത്, ജെയിംസ് ഷാർപ്പിന്റെയും (പുരാവസ്തുശാസ്ത്രം, വാസ്തുവിദ്യ, പഴയ ഫർണിച്ചറുകൾ, സംഗീതം എന്നിവയിൽ താൽപ്പര്യമുള്ള ഒരു സ്ലേറ്റ് വ്യാപാരി) അദ്ദേഹത്തിന്റെ ഭാര്യ ജെയ്ൻ നീ ബ്ലോയിഡും ഒരു സംഗീത പ്രേമി കൂടിയായിരുന്നു. സംഗീതത്തിന്റെ രക്ഷാധികാരിയായ വിശുദ്ധന്റെ പേരിലാണ് അവർ അദ്ദേഹത്തിന് പേര് നൽകിയത്, ആരുടെ വിരുന്നിലാണ് അദ്ദേഹം ജനിച്ചത്. ഷാർപ്പ് ഉപ്പിംഗ്ഹാമിൽ പഠിച്ചു, പക്ഷേ 15-ാം വയസ്സിൽ പോയി, കേംബ്രിഡ്ജ് സർവകലാശാലയിൽ സ്വകാര്യമായി പരിശീലകനായി, 1882-ൽ അവിടെ ക്ലെയർ കോളേജ് ബോട്ടിൽ തുഴഞ്ഞ് ബിഎ ബിരുദം നേടി.
Other
വർഗ്ഗം:1859-ൽ ജനിച്ചവർ വർഗ്ഗം:1924-ൽ മരിച്ചവർ
വധശിക്ഷ ജിബ്രാൾട്ടറിൽ
വധശിക്ഷ നിയമം മൂലം നിർത്തലാക്കപ്പെട്ട രാജ്യമാണ് ജിബ്രാൾട്ടർ. പത്തൊൻപതാം നൂറ്റാണ്ടിൽ പരസ്യമായായിരുന്നു ഈ ശിക്ഷ നടപ്പാക്കപ്പെട്ടിരുന്നത്. 1864 വരെ ഇത് തുടർന്നു. 1852-ലായിരുന്നു അവസാന വധശിക്ഷ വിധിക്കപ്പെട്ടത്. ബ്രിട്ടീഷ് നിയമത്തിൻ കീഴിൽ വധശിക്ഷ 1965-ൽ നിർത്തലാക്കപ്പെടും എന്ന സ്ഥിതിയിലെത്തിയിരുന്നു. ബ്രിട്ടന്റെ മറ്റ് അധിനിവേശപ്രദേശങ്ങൾക്കൊപ്പം 2002-ൽ വധശിക്ഷ എടുത്തുകളയപ്പെട്ടു.
ചരിത്രം
1816-ൽ അൽമേഡ ഗാർഡൻസ് സ്ഥാപിക്കുന്നതുവരെ ഇവിടെയുണ്ടായിരുന്ന ഗ്രാന്റ് പരേഡ് എന്ന മൈതാനത്തായിരുന്നു വധശിക്ഷകൾ നടപ്പാക്കപ്പെട്ടിരുന്നത്. പത്തൊൻപതാം നൂറ്റാണ്ടിൽ ഗ്രാന്റ് കേസ്മെന്റ്സ് സ്ക്വയറിൽ പരസ്യ തൂക്കിക്കൊല്ലലുകൾ നടന്നിരുന്നു. 1864-ലാണ് ഇത്തരത്തിൽ അവസാനത്തെ തൂക്കിക്കൊല്ലൽ നടന്നത്.
1931 ജൂലൈ 3-ന് കൊലപാതകക്കുറ്റത്തിന് ഏർണസ്റ്റ് ഓപിസ്സോ എന്നയാളെ തൂക്കിക്കൊന്നതാണ് ജിബ്രാൾട്ടറിലെ അവസാന സിവിലിയൻ വധശിക്ഷ. 1896-നു ശേഷം ജിബ്രാൾട്ടറിൽ നടന്ന അവസാന വധശിക്ഷയായിരുന്നു ഇത്.
രണ്ടാം ലോകമഹായുദ്ധം
ജർമൻ രഹസ്യാന്യോഷണവിഭാഗത്തിനു വേണ്ടി ജോലി ചെയ്തിരുന്ന രണ്ട് സ്പെയിൻ കാരെ 1944 ജനുവരി 11-ന് തൂക്കിക്കൊല്ലുകയുണ്ടായി. ആൽബർട്ട് പിയറെപോയിന്റ് എന്ന ബ്രിട്ടീഷുകാരനായ ആരാച്ചാർ ഇതിനായി ഒളിവിൽ ജിബ്രാൾട്ടറിലെത്തുകയായിരുന്നു.
യുദ്ധശേഷം
1965 നവംബർ 8-ന് വധശിക്ഷ നിർത്തലാക്കാനുള്ള ശ്രമങ്ങൾ ഫലപ്രാപ്തിക്കടുത്തെത്തിയതാണ്. എങ്കിലും ഇതു സംബന്ധിച്ച നിയമവ്യവസ്ഥ നിലവിൽ വന്നില്ല. ജിബ്രാൾട്ടറിൽ അവസാനം വധശിക്ഷ വിധിക്കപ്പെട്ടത് 1952-ലാണ്.
ഇരുപത്തൊന്നാം നൂറ്റാണ്ട്
2001-ൽ കടൽക്കൊള്ള എന്ന കുറ്റത്തിന് ജിബ്രാൾട്ടറിൽ വധശിക്ഷ നിലവിലുണ്ടായിരുന്നു. 2002-ൽ മറ്റ് ബ്രിട്ടീഷ് അധിനിവേശപ്രദേശങ്ങൾക്കൊപ്പം വധശിക്ഷ പൂർണ്ണമായി നിർത്തലാക്കപ്പെട്ടു.
പുറത്തേയ്ക്കു‌ള്ള കണ്ണികൾ
വർഗ്ഗം:വധശിക്ഷ - വിവിധ രാജ്യങ്ങളിൽ ജിബ്രാൾട്ടർ
ഭൂമിയുടെ ചരിത്രം
വലത്ത്‌|500x500ബിന്ദു|ഭൗമാന്തർശാസ്ത്ര കാലഗണനാ ചക്രം,വിവിധ കാലഘട്ടങ്ങളുടെ ആപേക്ഷികദൈർഘ്യം കാണിക്കുന്നു
കോടിക്കണക്കിന് വർഷങ്ങക്കു മുൻപ് ഭൂമി രൂപം കൊണ്ടത് മുതൽ ഇന്നേവരെ അതിന്ന് ബാഹ്യമായും ആന്തരികമായും ഉണ്ടായ വികാസപരിണാമങ്ങളുടെ വിവരണമാണ് ഭൂമിയുടെ ചരിത്രം എന്ന വാക്കു കൊണ്ട് ഉദ്ദേശിക്കുന്നത്. ഭൂമിയുടെ ഗതകാലസ്ഥിതികളും അതിന്റെ ചരിത്രത്തിലെ പ്രധാനസംഭവങ്ങളും മനസ്സിലാക്കാൻ ശാസ്ത്രത്തിന്റെ മിക്കവാറും എല്ലാ ശാഖകളും ഉപയോഗപ്പെടുത്തേണ്ടിവരുന്നുണ്ട്. പ്രപഞ്ചത്തിന്റെ പ്രായത്തിന്റെ ഏതാണ്ട് മൂന്നിലൊന്നാണ് ഭൂമിയുടെ പ്രായം എന്നാണ് ശാസ്ത്രലോകത്തിന്റെ നിഗമനം. അത്രയും കാലത്തിനിടയിൽ ഭൂമിയിൽ അനുസ്യൂതവും എണ്ണിയാലൊടുങ്ങാത്തതുമായ നിരവധി മാറ്റങ്ങൾ അതിന്റെ ആന്തരികഘടനയിലും അതിനെ വലയം ചെയ്തുനിൽക്കുന്ന അന്തരീക്ഷത്തിലും അതിൽ ഉരുത്തിരിഞ്ഞ ജൈവമണ്ഡലത്തിലും സംഭവിച്ചിട്ടുണ്ട്.
ഏതാണ്ട് 454 കോടിവർഷങ്ങൾക്കു മുൻപ് സൂര്യനു ചുറ്റുമുണ്ടായിരുന്ന സൗരവാതകപടലങ്ങൾ (Solar Nebula)ഉറഞ്ഞുകൂടിയാണ്(accretion) ഭൂമി ഉണ്ടായത്. അക്കാലത്ത് ഭൗമന്തരീക്ഷത്തിലുണ്ടായിരുന്നത് അഗ്നിപർവ്വതങ്ങളുടെ സ്ഫോടനം പുറത്തെത്തിച്ചിരുന്ന വാതകങ്ങളാകാനേ തരമുള്ളു. അതിൽ പ്രാണവായുവിന്റെ അളവ് തീരെ ഇല്ലായിരുന്നു. അതിലുണ്ടായിരുന്ന മറ്റു വാതകങ്ങളാകട്ടെ, ഇന്നുകാണുന്ന മട്ടിലുള്ള, മനുഷ്യനടക്കമുള്ള മിക്കവാറും എല്ലാ ജീവിവർഗങ്ങൾക്കും ഹാനികരവുമായിരുന്നു. അതിഭീമങ്ങളായ അഗ്നിപർവ്വതസ്ഫോടനങ്ങളും ശൂന്യാകാശത്തുനിന്ന് ധാരാളമായി വന്നു വീണുകൊണ്ടിരുന്ന അന്യവസ്തുക്കളും കാരണം ഭൂമിയുടെ ഭൂരിഭാഗവും ഉരുകിത്തിളച്ചു കിടന്നിരുന്നു. അക്കൂട്ടത്തിലുണ്ടായ ഒരു അത്യുഗ്രൻ ഉൽക്കാപാതമാണ് ഭൂമിയുടെ ഭ്രമണാക്ഷം ചരിച്ചതും അതിൽ നിന്ന് വലിയൊരു ഭാഗം അടർത്തിത്തെറിപ്പിച്ച് ചന്ദ്രനെ സൃഷ്ടിച്ചതും എന്ന് കരുതപ്പെടുന്നു. കാലംകൊണ്ട് ഭൂമി തണുത്തുറയുകയും അതിന്ന് ഉറച്ച ഒരു പുറംതോട് ഉണ്ടാകുകയും ചെയ്തപ്പോൾ അതിന്നുപുറമെ ജലം സംഭൃതമാകാൻ തുടങ്ങി.
ഭൂമി ഉണ്ടായതുമുതൽതന്നെ ഭൗമാന്തർശാസ്ത്രപരമായ മാറ്റങ്ങളും ജീവൻ ഉടലെടുത്തതോടെതന്നെ അതിന്റെ ജീവശാസ്ത്രപരമായ മാറ്റങ്ങളും നിരന്തരമായി നമ്മുടെ ഗ്രഹത്തിൽ സംഭവിക്കുന്നുണ്ടായിരുന്നു. ജൈവമാതൃകകൾ തുടർച്ചയായി പരിണമിച്ചുകൊണ്ടിരിക്കുകയും പുതിയ രൂപങ്ങൾ കൈവരിക്കുകയും ചെയ്തു. അവയോരോന്നിലും പലപ്പോഴും പുതിയ അവാന്തരവിഭാഗങ്ങളും ഉടലെടുത്തുകൊണ്ടിരുന്നു. ചില ജീവിവർഗ്ഗങ്ങൾക്ക് പലകാരണങ്ങൾകൊണ്ടും വംശനാശം സംഭവിക്കുകയും ചെയ്തു പോന്നു. ഇപ്പോഴും നീങ്ങിക്കൊണ്ടിരിക്കുന്ന ഭൗമഫലകങ്ങൾ സമുദ്രങ്ങളുടേയും വൻകരകളുടേയും അതിരുകൾ തുടർച്ചയായി മാറ്റിമറിച്ചിരുന്നതുകൊണ്ട് അവയെ ആശ്രയിച്ചുനിൽക്കുന്ന ജീവിവർഗങ്ങളും മാറിക്കൊണ്ടിരുന്നു. തിരിച്ച് ജൈവമണ്ഡലം ഭൂമിയുടെ അജൈവമണ്ഡലത്തിലും സ്വാധീനം ചെലുത്തി; ഓസോൺ പാളിയുടെ രൂപപ്പെടുത്തൽ, അന്തരീക്ഷം പ്രാണവായുസമ്പന്നമാക്കൽ, മണ്ണിന്റെ നിർമ്മിതി എന്നിവയെല്ലാം അങ്ങനെ സംഭവിച്ചതാണ്.
സൗരയൂഥത്തിന്റെ രൂപീകരണം.
ഭൂമിയടക്കമുള്ള സൗരയൂഥത്തിന്റെ രൂപീകരണത്തെപ്പറ്റി സാമാന്യേന അംഗീകരിക്കപ്പെട്ട സിദ്ധാന്തം സൗരവാതകപടലസിദ്ധാന്തമാണ്(Solar Nebula Hypothesis). ഇതനുസരിച്ച് സൗരയൂഥത്തിന്റെ ഉറവിടം താരാപഥങ്ങൾക്കിടയിലെ ശൂന്യസ്ഥലിയിൽ ചുറ്റിക്കറങ്ങിക്കൊണ്ടിരുന്ന പൊടിപടലങ്ങളും വാതകങ്ങളുമടങ്ങിയ ഒരു വമ്പൻ സൗരവാതകമേഘത്തിൽ നിന്നാണ്. 1380 കോടി വർഷങ്ങൾക്കു മുമ്പ് നടന്ന മഹാവിസ്ഫോടനത്തിൽ നിന്നുണ്ടായ ഹൈഡ്രജനും ഹീലിയവും പിന്നെ താരവിസ്ഫോടനങ്ങളിൽ നിന്നുണ്ടാകുന്ന ഘനവസ്തുക്കളും ആണ് അതിലുണ്ടായിരുന്നത്. ഏതാണ്ട് 450 കോടി വർഷങ്ങൾക്കു മുൻപ് ഈ വാതകപടലം - സമീപത്തുണ്ടായ ഒരു താരവിസ്ഫോടനത്തിന്റെ(Super Nova) ശക്തിയാലെന്നു കരുതപ്പെടുന്നു – സങ്കോചിക്കാനും ചുറ്റിത്തിരിയാനും തുടങ്ങി. അതിന്റെ വേഗം കൂടിവന്നതോടേ വർദ്ധിച്ചുവന്ന ഗുരുത്വാകർഷണവും മറ്റു ബലങ്ങളും കാരണം ഈ വാതകപടലം അതിന്റെ ഭ്രമണാക്ഷത്തിന്ന് ലംബമായി വൃത്താകൃതിയിൽ, ഒരു തട്ടിന്റെ രൂപത്തിൽ, മണ്ഡലാകൃതി സ്വീകരിച്ചാണ് തിരിഞ്ഞിരുന്നത്. ഈ ആദിമഗ്രഹപടലത്തിനകത്ത് സൂക്ഷ്മകണികകൾ തമ്മിൽ തുടർച്ചയായുണ്ടായ കൂട്ടിമുട്ടലുകളിലൂടെ, അവയെല്ലാം ഉരുകിച്ചേർന്ന് കിലോമീറ്ററുകൾ മാത്രം വ്യാസമുള്ള ആദിമഗ്രഹങ്ങൾ ഉണ്ടാകുകയും അവ വാതകപടലത്തിന്റെ കേന്ദ്രത്തെ ചുറ്റിത്തിരിയാൻ തുടങ്ങുകയും ചെയ്തു. . ഈ ആദിമഗ്രഹപടലത്തിന്റെ കേന്ദ്രത്തിൽ ആൻഗുലർ മോമെന്റം വളരെ കുറവായിരുന്നതുകൊണ്ട് വർദ്ധമാനമായ തോതിൽ വാതകകേന്ദ്രീകരണം നടക്കുകയും തുടർന്നുണ്ടായ വർദ്ധിച്ച താപനിലയും മർദ്ദവും കാരണം ഹൈഡ്രജൻ അണുതലത്തിൽ ഉരുകിച്ചേർന്ന് ഹീലിയം ഉണ്ടാകാൻ തുടങ്ങുകയും ചെയ്തു. ഈ ഭാഗം കൂടുതൽ സങ്കോചിക്കാനിടവരികയും ടി ടൗറി ഗണത്തിൽപ്പെട്ട ഒരു നക്ഷത്രം അവിടെ രൂപം കൊള്ളുകയും ചെയ്തു. ഇതാണ് പിന്നീട് നമ്മുടെ ഇന്നത്തെ സൂര്യനായി രൂപാന്തരം പ്രാപിച്ചത്. അതിനിടെ ഗുരുത്വാകർഷണം കാരണം വാതകപടലം അതിന്റെ കേന്ദ്രത്തിന്നു പുറത്ത് അനേകം വളയങ്ങളായി മാറിയിരുന്നു. ഈ വളയങ്ങളിലെ ആദിമഗ്രഹങ്ങൾ തമ്മിൽ കൂട്ടിമുട്ടി അവ തമ്മിൽ അടിഞ്ഞുകൂടിയാണ് പിന്നീട് ഇന്നത്തെ ഗ്രഹങ്ങൾ ഉണ്ടായത്. ഇക്കൂട്ടത്തിലാണ് 454 കോടി വർഷങ്ങൾക്കു മുമ്പ് ഭൂമിയും സഞ്ചയിക്കപ്പെടുന്നത്. അതിന്റെ പൂർത്തീകരണത്തിന്ന് ഒന്നോ രണ്ടോ കോടി വർഷങ്ങൾ എടുത്തിട്ടുണ്ടാകണം. വാതകപടലത്തിന്റെ, ഘനീഭവിച്ചുരുകിച്ചേർന്ന് വലിയ വസ്തുക്കളാകാതെ നിന്ന ഭാഗങ്ങളൊക്കെ പിന്നീട് സൗരവാതത്തിന്റെ ശക്തിയിൽ സൗരയൂഥത്തിൽനിന്നുതന്നെ തൂത്തെറിയപ്പെട്ടു.പ്രപഞ്ചത്തിൽ പുതുതായുണ്ടാകുന്ന നക്ഷത്രങ്ങൾക്കു ചുറ്റും ഇതുപോലുള്ള അടിഞ്ഞുകൂടൽ പ്രക്രിയ വഴി സഞ്ചയിതമണ്ഡലങ്ങൾ(Accretion Disks) രൂപം കൊള്ളുന്നുണ്ടെന്നും അവയിൽ ഗ്രഹങ്ങൾ ജന്മമെടുക്കുന്നുണ്ടെന്നുമാണ് ശാസ്ത്രലോകം കണക്കാക്കുന്നത്
ബാരൺ മുഞ്ചാസൻ
തന്റെ നുണക്കഥകളിലൂടെ പ്രസിദ്ധനായ ഒരു ജർമ്മൻ സൈനികനായിരുന്നു ബാരൺ മുഞ്ചാസൻ (ആംഗലേയം : Hieronymus Carl Friedrich von Münchhausen, ). ഇദ്ദേഹം റഷ്യൻ സൈന്യത്തിൽ ചേർന്ന് ഒട്ടോമൻ തുർക്കികൾക്കെതിരേ രണ്ടു യുദ്ധങ്ങളിൽ പങ്കെടുക്കുകയും തിരിച്ചു നാട്ടിലെത്തിയതിന് ശേഷം തന്റെ യാത്രകളെക്കുറിച്ച് അനേകം അവിശ്വസനീയമായ കഥകളുണ്ടാക്കി പറയാൻ ആരംഭിച്ചതായി പറയപ്പെടുന്നു.
ഭൂമിയുടെ ചരിത്രം
സൗരയൂഥത്തിന്റെ രൂപീകരണം.
ആദിമഭൂമി ഇങ്ങനെ അടിഞ്ഞുകൂടൽ വഴി വലുതായി വന്നു. ഇരുമ്പുമായി ചേർന്ന് ഖരരൂപത്തിലോ ദ്രവരൂപത്തിലോ ഉള്ള  ലായനികൾ സൃഷ്ടിക്കാൻ കഴിവുള്ള, ഉയർന്ന സാന്ദ്രതയുള്ള  ലോഹങ്ങൾ (siderophile metals)   ഉരുകിച്ചേരാനാവശ്യമായ താപനില സമാർജ്ജിക്കും വരെ - അവ അങ്ങനെ ലായനികളായി ഇരുമ്പിനൊപ്പം ഭൂമിയുടെ കേന്ദ്രത്തിലേക്ക് മുങ്ങിത്താണുപോകാൻ സദ്ധ്യതയുണ്ടായിരുന്നു - ഈ സഞ്ചയനം തുടർന്നു. അതോടെ, ഇരുമ്പടക്കം, അവയൊക്കെ, ഭാരം കൂടിയതുകാരണം, ഭൂമിയുടെ അടിത്തട്ടിലേക്ക് താണുപോയി. അയോദുരന്തം(Iron Catastrophe) എന്നു വിളിക്കുന്ന ഈ സംഭവം ഭൂമിക്ക് ലോഹസമ്പുഷ്ടമായ ഒരു കേന്ദ്രഭാഗവും (Core) സിലിക്കേറ്റുകൾ നിറഞ്ഞ ഒരു പുറംഭാഗവും(Proto Mantle)  ഉണ്ടാകുന്നതിൽ കലാശിച്ചു. ഇതുണ്ടായത് ഭൂമി രൂപംകൊള്ളാൻ തുടങ്ങി ഒരു കോടി വർഷങ്ങൾക്കുള്ളിലാണ്. അതോടെ തട്ടുകളായുള്ള ഒരു ഘടനയും ഒരു കാന്തികമണ്ഡലവും ഭൂമിക്ക് ലഭ്യമാകുകയും ചെയ്തു ഇന്ന് ഈ കേന്ദ്രഭാഗത്തിന്റെ ഏറ്റവും ഉള്ളിലെ ഭാഗം തണുത്ത ഖരരൂപത്തിലും അതിന്നു പുറത്തെ ഭാഗം ഉരുകിയ ദ്രവരൂപത്തിലുമാണ്. തണുത്തുകൊണ്ടിരിക്കുന്ന (ഓരോ നൂറുകോടി വർഷങ്ങൾ തോറും 100 ഡിഗ്രി സെല്ഷ്യസ് എന്ന തോതിൽ ). ഈ ആന്തരികകേന്ദ്രഭാഗം  ദ്രവരൂപത്തിൽ തിളച്ചുകിടക്കുന്ന ബഹിർഭാഗത്തിലേക്ക് വളർന്നുവരികയാണെന്നൊരു സിദ്ധാന്തം ജെ.എ. ജേക്കബ്സ് എന്ന ശാസ്ത്രജ്ഞൻ മുന്നോട്ട് വച്ചിട്ടുമുണ്ട്.
ബാരൺ മുഞ്ചാസൻ
നുണക്കഥകളുണ്ടാക്കിപ്പറയുന്ന മാനസികാവസ്ഥയെക്കുറിക്കുന്ന മുഞ്ചാസൻ സിൻഡ്രോം എന്ന രോഗത്തിന്റെ പേര് ഇദ്ദേഹത്തിന്റെ പേരിൽനിന്നാണ് ഉണ്ടായത്.